6 Sebab Mengapa Israel Takut Pada Briged Al Qassam

Briged Al Qassam adalah sayap ketenteraan HAMAS mempunyai seramai 30,000 keanggotaan.

Israel laknatullah pula yang kononnya diakui menduduki tempat ke-4 Tentera terbaik dunia memiliki keanggotaan seramai 720,000 orang masih belum mampu meranapkan pertahanan Briged Al Qassam. Perlu ingat, Israel memiliki keupayaan ketenteraan yang canggih dan mempunyai sekutu rapat yang memberi dana dan sokongan padu kepada mereka.

Umpama langit dan bumi bukan kalau dinilai kedua dua pasukan.

Persoalannya, hari ini sudah masuk hari ke-39, Israel masih gagal mengambil tanah Gaza walaupun sejengkal!

1. Keberanian komando Al Qassam dalam strategi peperangan pelbagai
Sebahagian besar kematian tentera Israel adalah disebabkan oleh serangan darat Komando Al Qassam. Operasi dilakukan secara tersusun dan mesti dilakukan selama dua minit untuk melakukan serangan dan berundur semula ke terowong. Strategi yang menonjol adalah jerangkap samar yang mampu memusnahkan kereta kebal Israel dengan alat kawalan jauh.

2. Penubuhan skuad Amfibia Al Qassam
Buat pertama kali dalam sejarah, negara haram Israel dapat ditembusi melalui jalan laut. Mereka berjaya menyelinap ke sebuah kem tentera dan melakukan serangan darat secara berdepan.

3. Roket R-160 yang mampu sasar jauh
Roket ini mampu menjangkau sehingga 160km dan berjaya dilancarkan ke Haifa, bahagian paling utara negara haram tersebut. Tiada lagi tempat selamat untuk rakyat israel.

4.  Senjata penembak tepat ‘GHOUL’ buatan sendiri
Sniper yang diberi nama Ghoul mampu mencapai jarak sejauh 2km sedangkan sniper biasa hanya mampu pergi sejauh 1km sahaja, Senjata ini dipercayai mempunyai keupayaan teleskopik.

5. Roket anti Iron Drome
Ini sangat memeningkan Israel dan sekutu rapatnya, Amerika.Sistem Iron Drome yang didakwa sebagai sistem penangkas roket terbaik dunia tewas di tangan Biged Al Qassam.Ini memalukan Israel dan Amerika sehingga memaksa Amerika mengeluarkan jutaan dollar untuk menyediakan teknologi baru iron Drome.

6. Pelancaran pesawat tanpa pemandu
Sekali lagi Israel dimalukan setelah Ababil, nama pesawat tanpa meandu pertama Briged Al Qassam membuat tinjauan udara di tanah haram israel.

Kehebatan ini diakui sendiri oleh Israel hingga terpaksa menanggung rugi dan malu teramat. Ayuh kita doakan kemenangan buat umat gaza dan palestin.

Baca lagi tentang Briged Al-Qassam pada pautan di bawah.

Kenali Briged Al-Qassam, Pejuang Yang Berjaya Menakutkan Tentera Zionis Israel


Larangan Merokok Di Premis Makan Akan Berkuat Kuasa Bermula 12 Tengah Malam Ini

Nampaknya larangan yang dinanti-nantikan buat mereka yang tidak merokok iaitu larangan menghisap rokok di premis kedai makan bakal berkuat kuasa bermula 1 Januari bermula tengah malam ini.

Keputusan yang dilakukan ini bertujuan untuk melindungi orang awam daripada terlalu terdedah kepada asap rokok yang boleh membahayakan kesihatan para perokok pasif.

Bagi memastikan kesihatan orang awam terjamin terutama kanak-kanak, ibu mengandung dan orang tua, pihak kerajaan melarang para perokok untuk merokok di semua premis makanan termasuk kepada kesemua pemilik premis makanan tidak kira premis yang bertutup, berhawa dingin mahupun berkonsepkan terbuka, mereka akan dikenakan denda sekiranya melanggar arahan yang telah ditetapkan bermula 12 tengah malam ini.

Keputusan telah disahkan bahawa semua premis makanan diwartakan sebagai tempat larangan merokok bermula 12 tengah malam nanti, selari dengan Peraturan-Peraturan Kawalan Hasil Tembakau (Pindaan) 2018. Buat anda yang bakal lepak hingga larut malam pada malam ini, pastikan anda cakna dengan undang-undang terbaru ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Larian Harapan Bakal Menemui Anda September Ini

Bagi mereka yang gemar berlari diluar sana, ini merupakan acara yang sesuai untuk anda. Ianya bukan hanya sesuai untuk mereka yang selalu berlari, tapi buat anda semua tidak kira tua dan muda, semua boleh menyertai Larian Harapan anjuran Malaysiakini yang akan diadakan pada 16 September bertempat di Padang Timur, Petaling Jaya.

Menariknya Larian Harapan ini, ia diadakan pada jam 12 tengah malam bertemakan Mid-Nite Led Run. Yuran penyertaan hanyalah RM80 sahaja dan anda akan mendapat t-shirt khas, glow sticks dan beberapa barangan aksesori LED untuk digunakan pada larian itu nanti. Bagi anda yang berminat untuk menyertai larian ini boleh mendaftar di pautan larian Pesta Harapan Malaysia. Jangan lupa guna kod promo vocket untuk dapatkan potongan harga.

Tarikh tutup penyertaan ialah pada 30 Ogos 2018, jika anda berminat apa tunggu lagi, daftarlah segera. Barangan larian boleh diambil pada 13 dan 14 September 2018 di pejabat Malaysiakini bermula pukul 11 pagi hingga 8 malam.

Jangan lupa temujanji kita, jumpa anda disana dan jika anda ingin maklumat lanjut anda boleh dapatkan di website ini. Tekan sini.


Gadis Ini Selalu Jatuh Di Garisan Penamat. Puncanya Mampu Menitiskan Air Mata Kita

Kayla Montgomery nekad untuk terus berlari selagi dia mampu berlari walaupun dia tahu dirinya akan lemah longlai dan jatuh di garisan penamat perlumbaan.

Dia berlari bukan untuk dapatkan biasiswa atau mengejar anugerah dan tropi. Dia tidak pernah berlari untuk menang tetapi larian ini merupakan dedikasi kepada kehidupan peribadi dia sendiri.

Sesungguhnya sayu hati ini apabila mendengar dia meminta tolong dan bertanya di mana kakinya sebelum hampir rebah apabila sampai di garis akhir larian. Mujur ada jurulatihnya yang setia menyambut Kayla dan mendukungnya ke pusat rawatan. Dia tidak rasa kakinya kerana ia telah kebas.

Punca Kayla Montgomery Rebah Setiap Kali Perlumbaan

Kayla Montgomery disahkan ada Multiple Sclerosis (MS) pada usia 14 tahun. Sebelum didiagnos MS, dia jatuh dan tidak sedarkan diri. Dia juga rasa tingling sensation di jari kakinya. Selepas itu, selama 8 bulan dia hilang upaya dan mengurung dirinya dan mahu bersendirian. Dia jadi pemarah dan risau dengan masa depannya.

Bayangkan keadaan Kayla pada ketika itu. Siapa yang tidak tertekan apabila pernah bergerak aktif dan bersukan, tetiba semua terhenti apabila MS menerjah diri. MS ini akan mempengaruhi kualiti fungsi central nervous system kita dan itu menyebabkan kita boleh hilang upaya atau terganggu fungsi pergerakan anggota badan terutama kaki dan mata juga boleh jadi rabun dan akhirnya buta.

Dengan ubat-ubatan dan terapi, Kayla boleh mula berjalan tetapi rasa kebas di kaki masih ada. Apabila dia sudah ada kekuatan semula, dia nekad untuk terus berlari selagi dia berupaya untuk berlari. Dia nekad tidak mahu MS membelengungi hidupnya. Malah, dia tidak mahu orang tahu dia ada MS.

Apa Perasaan Kayla Montgomery Tentang Larian?

“I feel like when I run I’m the most happy and my mom has always told me when you feel good you do much better,” Montgomery said. “I feel like if I’m running and I’m happy I’m also helping my MS get a little better.”

Kata-kata itu dipetik dari Runners World. Hasilnya, Kayla Montgomery dikenali sebagai antara pelari jarak jauh terpantas di Amerika Syarikat.

Ini kisah perjuangan hidup Kayla Montgomery dan Multiple Sclerosis

Jika anda mahu tahu lebih lanjut tentang Multiple Sclerosis atau ada keluarga/kawan yang didiagnos MS, anda boleh sertai Malaysia MS Society di Facebook Group ini.

The Multiple Sclerosis Society Malaysia is a support group for people living with MS in Malaysia and their caregivers.


Las Vegas Kelihatan Seperti Papan Litar Gergasi Dari Ketinggian 10,800 Kaki

Jurugambar terkenal Vincent Laforet suka mengambil gambar bandaraya urban pada waktu malam, dan gambar Las Vegas nya sangat menakjubkan. Laforet menjadikan Las Vegas sebagai sebuah bandar metropolis neon yang dikelilingi oleh desert of darkness.

Laforet menggunakan helikopter pada ketinggian 10,800 kaki untuk mendapatkan view yang terbaik. Ia memerlukan keberanian untuk beliau berdiri di tepi helikopter, tapi ketakutannya hilang apabila beliau melihat pemandangan tersebut. Bandar yang penuh dosa ini bertukar menjadi pulau yang dipenuhi cahaya. Alatan kamera profesionalnya membolehkan Laforet mengambil gambar yang super kualiti yang beliau telah impikan bertahun tahun.


Lashana Lynch Sah Ganti Daniel Craig Sebagai James Bond Selepas ‘Bond 25’

Ianya telah rasmi bahawa franchise James Bond akan mempunyai pelakon baharu selepas Bond 25. Pelakon British, Lashana Lynch akan menjadi pengganti Daniel Craig selepas selesainya filem Bond 25.

Pengesahan ini telah menamatkan segala spekulasi siapa yang akan menggantikan Daniel Craig selepas Bond 25. Peminat setia James Bond nyata kecewa apabila pelakon yang lebih layak seperti Idris Elba dan Tom Hardy tidak terpilih.

Ini menjadikan Lynch sebagai James Bond wanita pertama untuk franchise ini. Beliau pasti akan diberikan nama baharu tetapi dengan kod ikonik yang sama, 007.

A post shared by  Lashana Lynch (@lashanalynch) on Jun 25, 2019 at 8:04am PDT

Anda mungkin tertanya-tanya siapa Lashana Lynch ini? Sebenarnya anda sudah pernah pun lihat beliau beraksi sebelum ini dalam filem Captain Marvel. Beliau adalah rakan baik Brie Larson dalam filem tersebut.

Bond 25 akan ditayangkan di pawagam pada 8 April 2020. Ianya sudah menjadi trend untuk makeover sesuatu watak ikonik secara drastik dan James Bond pula menjadi ‘mangsa’ seterusnya. Adakah anda setuju dengan pemilihan ini?


‘Laskar Pelangi’ Dorong Saya Travel Solo Ke Pulau Belitung Dan Rasai Pengalaman Ini

Negeri Laskar Pelangi – nama baru yang dijulukkan bagi Pulau Belitung, sebuah kepulauan kecil yang terletak di provinsi Kepulauan Bangka, Belitung, Indonesia.

Kalau ditanya orang Malaysia “apa kau tahu tentang Belitung?”, semua pasti histeria dengan menyebut nama seperti “Ikal!” “Lintang!” “Mahar!” dan “Andrea Hirata!”

Itu pun bagi yang benar-benar peminat filem box office Laskar Pelangi lah.

Selepas menonton filem adaptasi dari novel Laskar Pelangi pada tahun 2009, aku terus gigih mencari bukunya pula. Jauh aku pergi cari novel Andrea. Sampai ke Bandung.

Semenjak detik itu, aku jadi ‘fan’ terus dengan semua penulisan Andrea. Aku kumpul kesemua Tetralogi Laskar Pelangi dan juga buku-buku Andrea yang lain.

1. Laskar Pelangi
2. Sang Pemimpi
3. Edensor
4. Maryamah Karpov: Mimpi-mimpi Lintang
5. Padang Bulan
6. Cinta di Dalam Gelas
7. Sebelas Patriot
8. Ayah

Dalam simpanan aku, aku ada buku dari kedua-dua Bahasa Melayu dan original Bahasa Indonesia.

Kemain hebat novel tulisan Andrea Hirata, sehingga aku sendiri jadi obses dan bermimpikan Belitung, hampir setiap masa. Malah, bait-bait dan dialog dalam semua filem Laskar Pelangi juga aku hafal.

Disebabkan aku terlalu me-motivasikan diri aku sendiri dengan quote dalam Sang Pemimpi “Bermimpilah. Karena Tuhan akan memeluk mimpi-mimpi itu.”

Aku tanamkan dalam diri untuk pergi mengembara ke Belitung satu hari nanti.

Tahun beralih tahun, aku nyatakan hasrat aku mahu ke Belitung kepada beberapa teman.

Semua berminat nak pergi sama. Tapi disebabkan rutin harian yang berbeza, perancangan kami untuk pergi bersama cuma tinggal perancangan saja, tanpa ada apa-apa tindakan menyusul.

Justeru aku fikir, kalau aku mahu menanti semua ‘bersedia’ pergi, memang takkan pergi ke Belitung lah aku nampaknya. Jadi aku tekad untuk pergi secara solo.

Dari situ, aku mentelaah sendiri bagaimana caranya untuk ke Belitung. Ber-gurukan Google dan travel blog di internet, aku susun perjalanan aku dari Kuala Lumpur ke Belitung.

Januari tahun 2015, sementara AirAsia buat sales, aku terus beli tiket pesawat ke Jakarta – Kuala Lumpur (pergi-balik). Tarikh perjalanan adalah untuk tahun 2016.

Tanpa pedulikan atau semak tarikh di kalendar, aku beli tiket tanpa berfikir panjang. Setelah diteliti oleh kawan aku, rupanya, tarikh perjalanan aku jatuh pada bulan Ramadhan. Padanlah tiket pesawat subhanallah murah. Hahaha!

Diringkaskan, pada yang sudah menonton Laskar Pelangi, apa yang dipertontonkan dalam filem tersebut cumalah sebahagian kecil dari tempat-tempat cantik yang ada di Belitung.

Pulau kecil ini memiliki deretan pantai yang berpasir putih dan berair jernih. Di pinggir-pinggir pantai, terdapat banyak batu-batu granit yang berukuran maha besar tersusun serta berserakan, menghiasi pinggir pantai.

Melihat dari tingkap pesawat, aku terkesima dengan landskap penuh Belitung. Begitu banyak kolam-kolam kecil dan danau (tasik) berwarna toska (turquoise), hijau dan biru menghiasi pulau ini.

Pada yang tidak tahu sejarah Belitung, kolam-kolam kecil ini pasti sangat menggoda untuk mandi manda.

Tapi ternyata, kesemua danau dan kolam-kolam ini adalah bekas galian biji timah sewaktu Belitung ternama dengan aktiviti melombong timah sejak abad ke-19, sehingga membuatkan Belitung menjadi negeri penghasil timah terbesar di Indonesia.

Melihat keindahan Belitung dari udara, membuatkan aku sendiri tak percaya yang aku sekarang sudah menghampiri Negeri Laskar Pelangi. Mimpi-mimpi aku selama ini hampir menjadi kenyataan.

Menitis juga air mata aku waktu pesawat selamat mendarat di Bandara Tanjung Pandan.

Dengan lafaz bismillah, aku kongsikan sedikit pengetahuan, pengalaman dan perbelanjaan aku yang jimat dan hemat sepanjang mengembara di Belitung (dan Jakarta – transit).

Semoga bermanfaat buat teman-teman yang punya cita-cita untuk menyaksikan sendiri keindahan Negeri Laskar Pelangi ini.

Aku tiba di Bandara (Soekarno-Hatta International Airport) pada jam 8 pagi waktu Indonesia.

Hari pertama transit, aku tinggal di Bale Ocasa. Aku cari hotel yang paling murah dan dekat dengan terminal.

Oleh kerana aku belum pernah ke Jakarta sebelum ini, jadi aku main agak-agak saja jarak hotel dengan terminal menggunakan Google Maps.

Kelebihan
Bale Ocasa menyediakan sistem “Pick-Up” dari hotel ke terminal. Aku cuma perlu tambah notakaki semasa membuat tempahan, beritahu mereka bahawa aku memerlukan pick-up bila aku sampai di bandara.

Dari terminal ke hotel mengambil masa kurang lebih 20 minit saja. Oleh kerana Jakarta terkenal dengan ‘kemacetan’nya, jarak 20 minit boleh jadi 1 jam lamanya.

Sampai di hotel, aku bersiap-siap mandi dan bersedia untuk ke MONAS (National Monument Indonesia).

Orang bilang, kalau kita ke Jakarta, tidak akan lengkap perjalanannya kalau tidak berkunjung ke MONAS.

Jadi untuk melengkapkan perjalanan aku di Jakarta (walaupun transit satu hari), aku pun pergi ke MONAS menggunakan UBER.

Menggunakan UBER lagi jimat daripada naik taksi. Seharian aku habiskan masa jalan-jalan sekitar MONAS saja. Santai.

MONAS
Di MONAS, jangan lepaskan peluang untuk naik ke menara MONAS. Diatas puncak MONAS, kita akan dihidangkan dengan pemandangan seluruh kota Jakarta. Cantik.

Oleh kerana aku naik malam, maka aku cuma nampak banjiran lampu-lampu jalan yang menghiasi kota Jakarta. Cantik juga.

Di MONAS juga ada Mini Zoo. Aku tak pasti haiwan apa yang ada, tapi semasa aku pergi, aku cuma nampak sekumpulan rusa dan kancil.

Di perkarangan MONAS terdapat banyak gerai-gerai kecil yang berjualan. Tak kurang juga tempat makan. Petang itu, aku memilih untuk berbuka puasa di Warong Ais Jelly.

Selepas berbuka, aku sambung jalan-jalan. Selepas penat, aku cari tahu cara untuk pulang ke hotel selain menggunakan UBER. Jadi, aku memilih naik bas dari MONAS ke hotel.

Perbelanjaan
1. Simkad: 165,000
2. UBER dari Hotel ke MONAS: 63,000
3. UBER dari MONAS ke Hotel: 41,000
4. Makan Malam MONAS: 25,000 (Telor Kerak Betawi), 20,000 (Air Kelapa)
5. Makan Malam Kalideres: 20,000
6. MONAS: 5,000 Entry Fee, 3,000 Monas Peak Fee (Harga Mahasiswa)
7. Kad Tiket Bas: 40,000
8. Hotel: 300,000

Tips
Sediakan wang yang pas (secukupnya) bila bayar UBER. Kebarangkalian mereka untuk memulangkan baki duit kalau cuma tersisa 10 atau 20 ribu, payah sungguh.

Harga tambang boleh di semak dahulu semasa ‘request UBER’ di aplikasi UBER.
Kalau pandai berbahasa Indonesia ataupun Jawa, boleh beli tiket lokal. Kalau tidak, harga untuk bukan Mancanegara adalah sebanyak 20,000.

Untuk ke Tanjung Pandan (TJQ) dari Jakarta (CGK), kita harus menaiki pesawat domestic Indonesia. Penerbangan CGK-TJQ untuk satu hari adalah terhad.

Jadi, harus cepat-cepat beli tiket. Ada beberapa syarikat penerbangan yang beroperasi dari CGK ke TJQ sepeti Sriwijaya Air, Citilink, Garuda, Multi-Airline dan NAM.

Tiketnya boleh tahan mahal, tapi oleh kerana aku beli tiket ke TJQ setahun lebih awal, murah lah jadinya. Proses beli tiket boleh dibuat melalui traveloka.com. Mudah, cepat dan selamat.

Perjalanan dari CGK ke TJQ mengambil masa kurang lebih 1 jam sahaja. Tak sempat tidur pun.

Aku ambil pesawat paling awal dan aku tiba di Tanjung Pandan jam 7 pagi waktu Indonesia. Di Tanjung Pandan, aku ada seorang kenalan dari Couch Surfing. Choky namanya.

Dia setuju untuk host aku setiba aku di Belitung. Aku hubungi dia sesampai di bandara dan oleh kerana aku sampai terlalu awal, dia tak dapat menjemput aku di bandara sebab dia baru bangun tidur.

Jadi dia suruh aku tunggu dia di KV Senang (pecan tanjung Pandan). Oleh kerana di situ tiada teksi, jadi aku meminta naik tumpang supir entah siapa-siapa dan meminta tolong dihantar ke KV Senang. Hehe.

Lepas jumpa Choky, dia minta maaf pada aku sebab tak dapat nak host aku disebabkan keadaan ibunya yang tak berapa sihat dan di rumah dia ada ahli keluarga lain yang pulang ke kampung.

Jadi Choky carikan aku hotel paling murah di Tanjung Pandan. Di Hotel Surya tempat aku menginap, aku sewa motor sekali.

Memandangkan aku seorang diri, sewa motor adalah tindakan paling hemat berbanding untuk naik taksi atau menggunakan supir.

Kalau datang dalam satu kumpulan, boleh sewa kereta juga. Lagipun di Belitung tak aa ‘ojek’ ataupun ‘angkut’. Publik transport nihil.

Aku memulakan perjalanan aku berpandukan senarai tempat yang dah aku tulis awal-awal. Dengan teknologi Waze, aku tak sesat langsung.

Masa pun dapat dijimatkan dari mundar-mandir mencari tempat wisata yang jalannya tak pasti yang mana.

Destinasi & Perbelanjaan
1. Sewa Motor 70,000 dan petrol 50,000
2. Hotel: 90,000
3. Transport ke KV Senang: 50,000
4. Danau Kaolin (Percuma)
5. Rumah Tuan Kuase (Percuma)
6. Museum Daerah Tanjung Pandan
• Tiket masuk: 3,000
• Parkir Motor: 2,000
7. Pantai Tanjung Pendam – Tiket Masuk: 2,000
8. Rumah Adat Belitung – Tiket Masuk: 3,000
9. Sekitar Bandar Tanjung Pandan (Percuma)

Tips
Beramah mesra, berkenalan dan bersahabat lah dengan orang lokal. Tak kira siapa pun.

Semasa melawat Rumah Tuan Kuase, aku dapat seorang kawan bernama Pakcik Yoyon. Dia merupakan residen Rumah Tuan Kuase.

Dia gembira dengan kedatangan aku dan makan malam aku pada hari pertama di Belitung, ditaja oleh Pakcik Yoyon. Dia jamu aku dengan makanan khas Belitung iaitu Gangan. Mashaallah sedap.

HARI 3 (Tanjung Pandan – Gantong – Manggar)

SD MUHAMMADIYAH
Jarak antara Tanjung Pandan dan Gantong kurang lebih 70km sehala. Gantong terletak di daerah Belitung Timur.

Berbekalkan kuderat dan keazaman aku untuk ke SD Muhammadiyah, aku memulakan perjalanan dengan Bismillah.

Ini merupakan kali pertama aku memandu motosikal sejauh ini, di luar negara. Cuaca amat panas, tetapi aku bersabar sebab aku puasa.

Bila penat, aku berhenti sebentar di tepi jalan untuk berehat 5 minit. Cuaca yang terlalu terik membuatkan aku pening juga kadang-kadang.

Motor tak boleh laju sangat dan berkat kecekalan serta azam yang tinggi, aku tiba di Gantung dengan selamat setelah memandu selama 1 jam 30 minit.

Penat serta lenguh pinggang akibat memandu dan perit disengat bahang matahari terus hilang sebaik saja aku nampak sosok sekolah replika SD Muhammadiyah, Gantung yang hampir tumbang itu.

Serta merta aku terbayang Mahar yang lagi nyanyi di atas pohon, dan anak-anak Laskar Pelangi lain berlari-lari di halaman sekolah.

Serius menitik airmata aku sebab terharu dengan diri sendiri bila berjaya sampai ke destinasi yang diidamkan selama ini.

Aku habiskan masa satu jam berlegar-legar di dalam perkarangan sekolah, di dalam kelas, di bilik Pak Harfan, sambil meng-imajinasikan ‘scene’ dalam filem Laskar Pelangi.

Ada kalanya aku ketawa kecil sendiri sebab teringat keletah lucu mereka. Aku sempat berbual-bual dengan seorang karyawan di SD Muhammadiyah ni dan bertanyakan dia beberapa soalan.

Dengan rela hati dia sudi nak tunjukkan aku jalan ke Museum Kata Andrea Hirata.

Tetapi nasib tak menyebelahi aku, sebab masa aku sampai, Museum Kata tutup untuk renovasi. Sedihnya Tuhan saja yang tahu.

Termenung juga aku beberapa ketika mengenangkan beribu kilometer harus aku tempuh untuk ke sini lagi. Tapi aku akur, tak semua benda yang kita nak, kita akan dapat.

Langsung aku meneruskan perjalanan mencari rumah Ibu Muslimah, Ibu Guru yang sangat menginspirasikan aku.

RUMAH BUK MUS
Kegigihan aku bertanya sini sana mencari rumah Buk Mus membuahkan hasil. Alhamdulillah sebab Buk Mus ada di rumah.

Aku bersyukur betul sebab berjaya menemui Buk Mus yang asli! Ayat pertama yang Buk Mus bilang ke aku ialah

“Kau ni dari mane? Seorang je? Gile ye kau prawan jalan sendirian begini? Kau ni dah di tipu Andrea ni bisa sampai ke sini!”

Walaupun aku tak pernah kenal Buk Mus dan beliau juga tak kenal aku, kami berpelukan seumpama jejak kasih.

Dia tak putus ucap “Subhanallah Astaghfirullah” sebab aku beritahu dia yang aku datang dari Malaysia, hanya untuk mencari dia.

Setelah berjam-jam berbual-bual dengan Buk Mus, baru aku tau sebenar-benar sejarah Laskar Pelangi itu sepenuhnya. Buk Mus ceritakan semua dari A hingga Z.

Masa itu juga baru aku tahu bahawa Pak Harfan itu ialah ayah kandung Buk Mus dan Ikal itu adalah Andrea Hirata sendiri.

Bagaimana pada awalnya, Buk Mus tidak mahu mengingati peristiwa yang terjadi itu sampai satu hari, Andrea mengetuk pintu rumah dia dan beritahu bahawa dia nak menulis tentang Buk Mus dan sekolah SD Muhammadiyah.

Cerita lengkap tentang sejarah Laskar Pelangi mungkin akan aku tulis lain kali.

Aku terharu sebab Buk Mus beriya suruh cucu dia menalifon orang yang menjaga Museum Kata Andrea supaya bukakan pintu muzeum untuk aku.

Sekali lagi nasib tak menyebelahi aku sebab orang yang berkenaan lagi berada di luar bandar. Tak ada di Belitung pada masa tu.

“Maafkan ibu karena kau ndak dapat masuk. Jauh kau datang ni beribu-ribu kilo.”

Aku senyum dan cium tangan Buk Mus sambil ucap terima kasih yang tak terhingga.

Setelah puas berborak, aku minta diri dan Buk Mus sempat berpesan pada aku “Nanti kau pulang ke Malaysia, kau bilang same teman-temanmu, Buk Mus yang asli ndak cantik seperti Cut Mini!”

Aku teruskan perjalanan ke Pasar Manggar untuk mencari Ah Keong. Buk Mus bilang, Ah Keong saja yang mahu bertemu dengan tetamu yang datang.

Manakala peran Laskar Pelangi yang lain tidak mahu bertemu dengan tetamu, mereka lebih sukakan hidup yang sederhana tanpa dikenali.

Setiba aku di pasar, Ah Keong sudah pun pulang ke rumah dia. Tak apalah, aku teruskan perjalanan aku ke Kota Manggar untuk misi seterusnya, mencari Kopi Manggar!

MANGGAR, KOTA 1001 WARUNG KOPI
Manggar terkenal dengan julukan Kota 1,001 Warung kopi. Manggar ialah kota kedua terbesar dan mempunyai penduduk teramai di Belitung.

Masuk sahaja ke daerah ini, aku terus terbayangkan Ikal yang gigih mengayuh basikal dari Gantung untuk membeli kapur.

Jauh rupanya jarak dari Gantung ke Manggar ni. Kurang lebih 40 minit naik motor.

Monumen di tengah kota menjadi pemandangan yang menarik di Manggar. Teko kopi dan cangkir raksasa yang terpampang menandakan ciri khas kota Manggar, iaitu Kota 1,001 Warung kopi.

Di sini, aku berusaha mencari tempat penginapan yang paling murah. Setelah singgah di beberapa hotel dan tempat menginap, Penginapan Nusa Indah adalah yang paling pas untuk poket aku (tapi taka da wifi).

SIGHT SEEING
Sementara tunggu waktu berbuka puasa, aku ke Pantai Olie Pier, Pantai Serdang dan Pantai Nyiur Melambai.

Jarak antara satu pantai dengan pantai yang lain tak lah jauh sangat. Kurang lebih 4km ke 5km saja. Cantik-cantik pantai di Belitung Timur.

Sempat juga aku bermesra dengan anak-anak pesisir pantai mengingatkan aku kepada Lintang. Anak pesisir yang mahu sekolah dan mahu belajar.

Destinasi dan perbelanjaan
1. SD Muhammadiyah (Percuma)
2. Museum Kata Andrea Hirata – Sovenir: 300,000
3. Empangan Pice (Percuma)
4. Rumah Buk Muslimah (Percuma)
5. Pasar – Menjejak Laskar Pelangi (Percuma)
6. Manggar (Percuma)
7. Warong Kopi Manggar
• Kopi Manggar: 4,000
• Makan: 15,000 (satey), 25,000 (nasgor)
• Aqua: 8,000
• Biskut: 5,000
8. Pantai Olie Pier (Percuma)
9. Pantai Serdang (Percuma)
10. Pantai Nyiur Melambai (Percuma)
11. Penginapan Nusa Indah – 150,000
12. Sewa Motor 70,000 dan petrol 50,000

HARI 4 (Manggar – Tanjung Pandan)
Pagi-pagi lagi aku dah meneruskan perjalanan melihat-lihat danau yang ada di sekitar Manggar. Terlalu banyak. Kesemuanya terlalu cantik. Dan aku pun jadi gila.

Untuk perjalanan pulang dari Manggar ke Tanjung Pandan, aku lalu jalan lama. Jadi jarak dia lebih jauh kurang lebih 90km.

Tak sampai suku perjalanan, hujan turun mencurah-curah dan aku kebasahan. Aku berhenti mencari tempat berteduh. Bila hujan, aktiviti yang boleh dilakukan jadi terhad.

Seharusnya, hari ini aku pergi mendaki Gunung Tajam. Gunung Tajam ialah kawasan paling tinggi di Pulau Belitung. Dengan ketinggian cuma sekitar 510mdpl, aku tak tahu kenapa ia digelar gunung.

Di Gunung Tajam ada satu air terjun yang amat cantik namanya Air Terjun Gurok Beraya. Oleh kerana hujan yang berpanjangan, aku terpaksa batalkan hasrat aku untuk mendaki Gunung Tajam. Frust betul.

Oleh kerana aku tak dapat buat apa-apa aktiviti, aku cuma pergi sembahyang teraweh saja di masjid. Selepas teraweh, Choky bawa aku pergi makan satay.

Destinasi dan perbelanjaan
1. Sewa Motor – 70,000 dan petrol 30,000
2. Makan & lain-lain – 100,000
3. Hotel – 90,000

HARI 5 (Tanjung Pandan – Pantai Tanjung Tinggi)
Hari ini dihabiskan di tepi pantai. Choky bawa aku jalan-jalan ke Pantai Tanjung Tinggi untuk melihat lokasi penggambaran Laskar Pelangi.

Niat dihati nak pergi Island Hopping, tapi harga sewa sebuah bot terlalu mahal dan aku tak mampu. Satu bot disewakan 450,000 untuk island hopping.

Kalau datang dalam satu kumpulan, boleh kongsi-kongsi. Selain Island Hopping, boleh pergi diving sekali.

Tetapi, kalau mahu dive di Belitung, minima untuk satu trip diving ialah 2 orang. Jadi, aku tak boleh dive sebab tak punya dive buddy.

Oleh yang demikian, aku Cuma habiskan masa berpeleseran ditepi pantai dan berbual-bual dengan Choky tentang sejarah Belitung, keluarga, cita-cita dan makanan kegemaran.

Pengembaraan ke Belitung kali ini masih tidak lengkap kerana aku tak berjaya ke Pulau Lengkuas, Pulau Kepayang dan Pulau Pasir. Mungkin tahun hadapan aku akan kembali bersama rakan-rakan.

Destinasi dan perbelanjaan
1. Pantai Tanjung Tinggi (Percuma)
2. Pantai Tanjung Kelayang (Percuma)
3. Makan & Minum: 30,000
4. Sovenir
Telekung 125,000
Tudung 3 helai 35,000 x 3
5. Hotel – 90,000

HARI 6 (Tanjung Pandan – Jakarta)
Pesawat dari Tanjung Pandan ke Jakarta bertolak awal pagi. Choky hantar aku ke bandara dan kami berpisah dan aku berjanji akan datang kembali bersama rakan-rakan.

Sepanjang perjalanan dari Tanjung Pandan ke Jakarta, aku asyik memikirkan cepatnya masa berlalu. Indahnya Belitung aku masih tak puas menikmati kedamaiannya.

Tak punya ‘macet’. Tak punya bangunan pencakar langit. Tak punya pusat hiburan yang bising. Tak punya orang yang aneh-aneh. Orang Belitung semuanya baik-baik. Peramah, dan penyanyang.

Mungkin di lain kesempatan, aku perlukan sebulan untuk meneroka Belitung. Untuk setiap keindahanmu, sampai jumpa lagi, Belitung

Hari terakhir di Jakarta, aku tinggal bersama keluarga Daniel Mahendra. Terima kasih Mas kerana banyak membantu dan mendorong aku agar terus berpetualang. Cewah!

Destinasi dan perbelanjaan:
1. Bas Kalideres: 40,000
2. Angkut Lebak Bulus: 5,000
3. Makan & Minum: 35,000
4. Shopping: 300,000

Tips: Kuatkan mental kerana esok sudah mahu pulang ke Malaysia.

JUMLAH PERBELANJAAN KESELURUHAN: RM 380 + IDR 2,899,000 (~RM900) = RM1,280

A. PENGANGKUTAN
1. Tiket KUL – CGK (Return): RM 150.00
2. Tiket CGK-TJQ (Return): RM 230.00
3. Sewa Motor & Petrol: IDR 340,000
4. Public Transport (UBER, Bas, Angkot etc): IDR 239,000

C. MAKAN & MINUM
1. Sepanjang Trip: IDR 287,000

D. WISATA ENTRANCE FEE
1. Sepanjang Trip: IDR 18,000

E. CENDERAMATA
1. Jakarta: IDR 300,00
2. Belitung: IDR 530,000

F. MISCELLANIOUS
1. Simkad: IDR 165,000
2. Lain-lain: IDR 350,000

Daftar Kata
1. Bandara – Lapangan Terbang
2. Toska – Turquoise
3. Macet – Traffic Jammed
4. Pas – sesuai

Baca lagi: Itinerari Bajet 4 Hari 3 Malam Ke Acheh Indonesia


Lelaki Ini Telah Buktikan Kecacatan Bukannya Satu Penghalang Untuk Berjaya. Latar Belakang Raja Shamri

Nama lelaki ini telah naik mendadak di media sosial sejak musim banjir besar berlaku di Pantai Timur. Segala post-post yang dimuatnaik oleh lelaki ini berkenaan banjir mendapat sambutan luar biasa dari pengguna media sosial. Malah artikel mengenai usaha beliau sebagai sukarelawan banjir turut mendapat perhatian yang luar biasa di The Vocket. Siapa beliau sebelum musim banjir? Tonton ini dan anda akan mendapat jawapannya:

Kisah Latar Belakang Raja Shamri dalam slot televisyen, Iktibar:

Baca ini juga: Usaha Raja Shamri Sebagai Sukarelawan Banjir 2014

Jika anda rasa kisah ini memberi inspirasi, kongsikannya dengan keluarga dan rakan anda hari ini :)


Latheefa Koya Letak Jawatan Sebagai Ketua Pesuruhjaya SPRM

Mulai dilantik sebagai Ketua Pesuruhjaya Suruhanjaya Pencegahan Rasuah Malaysia (SPRM) pada Jun tahun lalu, nampaknya jodoh Latheefa Koya dalam memegang jawatan ini tidak berpanjangan selepas beliau mengumumkan untuk meletakkan jawatan lebih awal daripada tempoh yang diberikan.

Berdasarkan sumber daripada MalayMail, Latheefa Koya mulai menyerahkan surat peletakan jawatan beliau kepada Perdana Menteri, Tan Sri Muhyiddin Yassin pada 5 Mac 2020.

Sejak mulai dilantik, Latheefa Koya dilihat tampil membuka semula beberapa kes lama membabitkan orang kenamaan termasuk bekas Perdana Menteri, Datuk Seri Najib Razak, Datin Seri Rosmah Mansor serta beberapa individu lain yang dikaitkan dengan isu 1Malaysia Development Berhad (1MDB) serta skandal SRC International.

Mengulas mengenai peletakan jawatan, Latheefa Koya mengatakan keputusan yang dibuat adalah berdasarkan kehendak beliau sendiri serta menepis dakwaan terdapat tekanan daripada pihak luar. Jawatan Ketua Pesuruhjaya SPRM kini bakal disandang oleh Datuk Seri Azam Baki yang sebelum ini bertugas seperti Timbalan Ketua Pesuruhjaya SPRM.

Pada minggu lalu, peguam negara iaitu Tommy Thomas turut meletakkan jawatan sekaligus memberi bayangan individu lain bakal dipilih bagi memegang jawatan peguam negara.

Kami kongsikan kepada anda beberapa pendedahan kes di bawah Latheefa Koya sepanjang memegang jawatan sebagai Ketua Pesuruhjaya SPRM.

SPRM Dedah Wujud Unsur Rasuah Dalam Urusan Pengambilan Pekerja Asing

SPRM Dakwa Bekas CEO SSM Dan Anak Bagi Kes Rasuah RM5.7 Juta

Rosmah Mansor Ditahan SPRM Dan Bakal Didakwa Esok


Puan Eja Latih Anak Seawal Usia 2 Tahun Bantu Kemas Rumah

Jika selalunya peminat dekorasi gemar merujuk majalah dan internet untuk mendapatkan idea dekorasi rumah, lain pula yang dilakukan oleh Puan Eja Mn dan suami beliau.

Menurut Puan Eja, selalunya beliau dan suami lebih gemar melakar idea dekorasi rumah di atas kertas dan tetapkan bersama apakah yang ingin di letakkan di ruang rumah mereka.

Dari sini mereka dapat menjimatkan kos kerana barang yang dibeli adalah untuk kegunaan di ketika itu.

Hiasan dan dekorasi juga dilakukan bersama oleh Puan Eja dan suami. Anak-anak turut diberi peluang menentukan tema bagi setiap bilik mereka.

Kerjasama di kalangan ahli keluarga juga amat penting bagi memastikan keadaan rumah sentiasa kemas dan teratur. Beliau juga sudah membiasakan anak-anak dengan barangan dekorasi sejak dari mereka kecil lagi.

Mereka tak akan jakun atau heran untuk usik barang tu. Sebab tu barang-barang kaca letak je sebagai hiasan dan dari kecil bagi amaran kat anak kalau dia cuba rosakkan barang.

Memang anak nak explore sesuatu benda baru tapi kalau dia dah tahu apa yang boleh disentuh dan apa yang tak boleh disentuh, lama-lama sebagai ibu bapa pun tak risau.

Anak-anak saya tahu di mana tempat nak makan, di tempat mana nak belajar, dan tempat atau bilik mana untuk bermain.

Puan Eja juga telah melatih anaknya bersama-sama melakukan kerja rumah sejak dari usia mereka 2 tahun. Anak sulong beliau kini mencuci 5 tandas dan bilik di rumah mereka pada setiap hujung minggu.

Anak kedua yang berusia 6 tahun pula ditugas setiap minggu untuk vakum satu rumah. Manakala anak bongsu yang kini berusia 3 tahun ditugaskan menyangkut baju di ‘hanger‘ mengikut kategori dan warna – hanger baju kakak pink dan hijau, baju abang guna hanger biru dan baju dirinya sendri warna oren.

Berkenaan lokasi membeli barangan dekorasi pula, menurut Puan Eja 80% daripada barangan perhiasan dibeli di Ikea. Bagi perabut pula dibeli di Lorenzo, langsir di Curtain Palace Mutiara Damansara dan wall paper di Lamex Mid Valley.

Untuk pengetahuan, rumah teres 2 tingkat corner lot yang terletak di TTDI Grove, Kajang ini juga sering dijadikan lokasi shooting drama dan iklan dan berikut tips daripada Puan Eja berkenaan ini.

Untuk menjadikan rumah sebagai lokasi shooting drama terutamanya iklan, pemilihan warna tak boleh banyak.

Sebaiknya pilih warna yang selamat seperti warna putih, hitam dan krim sahaja. Jika mahu masukkan warna yang kontra pula cukup setakat 1 ke 2 warna sahaja.

Puan Eja juga turut menawarkan servis personal shopper untuk barangan Ikea buat mereka yang tinggal jauh dan sukar untuk mendapatkan barangan idamana mereka.

Jika anda juga peminat dekorasi dan ingin kongsikan hasil sentuhan kreatif anda, emailkan kepada kami di team editorial Vocket atau hubungi kami di Facebook Page TheVocket.

Baca lagi: Tip Tentang Hiasan Dalaman Rumah Teres Yang Telah Dikongsi Lebih 32000 Kali Di Facebook


Latih Diri Untuk Banyak Menolak Dengan Berkata ‘Tidak’ Kalau Nak Berjaya

Orang berjaya adalah mereka yang lebih banyak menolak sesuatu tawaran. Mereka lebih banyak berkata ‘tidak’ daripada berkata ‘ya’. Begitulah lebih kurang bunyinya dalam satu artikel yang saya baca. Agak janggal juga bila baca tajuk artikel tersebut. Di mana logiknya nak berjaya, kalau lebih banyak kata tidak dari berkata ya?

Bukankah bila kita diberikan tawaran atau peluang yang baik, perlu cepat-cepat kata ya? Ambil peluang keemasan itu dan sumbat masuk dalam karung guni yang sedang kita tanggung di belakang tu.

Minggu lepas, seorang kawan telefon ketika saya sedang memandu dari Kepala Batas menuju ke Bukit Mertajam. Dia nak bagi beritahu berita gembira sebab dapat satu projek. Saya selalu ingatkan dia supaya fokus buat satu perkara yang dia mahir untuk dijadikan perniagaan utamanya bila berhenti kerja nanti.

Dia selama ini makan gaji sepenuh masa dan berniaga secara separuh masa. Itu amalan ramai orang kita sekarang ini. Sebab nak tambah pendapatan yang dirasakan tidak cukup.

Bila kita rasa tak cukup, sampai bila pun masuk dalam kategori orang miskin. Hanya orang yang rasa sentiasa mencukupi sahaja yang masuk dalam kategori orang kaya. Untuk tambah pendapatannya yang dirasakan tak cukup dia buat macam-macam perniagaan.

Cuma yang teramat pelik adalah, semua perniagaan yang dia buat, tidak ada satu pun yang ada kena mengena dengan kemahiran makan gajinya. Itu satu perkara yang amat menghairankan saya!

Kenapa agaknya dia buat macam itu sedangkan jawatan dan gajinya ketika makan gaji bukannya sikit. Ertinya dia mahir dalam bidang itu dan nilainya amat tinggi. Tapi kenapa dia sendiri tidak hargainya? Apa yang saya boleh buat adalah cuba yakinkan dia untuk gunakan kemahiran yang dah tersedia ada untuk dijadikan asas perniagaan yang mahu dijalankan.

Diringkaskan cerita, dia termakan juga nasihat saya, buat apa yang saya cadangkan dan ternyata memang ada permintaan. Dia dapat satu projek akhirnya. Cuma ada satu masalah!

Dia tak tahu nak buat macam mana segala balang air yang dibelinya dari seorang rakan sebelum ini. Rakannya itu berjaya yakinkan dia untuk jadi taukeh jual air balang dan dia pun belasah beli semua kelengkapan untuk mulakan perniagaan itu.

Dengan perniaga air balang itu, entah perniagaan yang ke berapa dia buat, saya tak pasti.

Cadangan saya adalah untuk pamerkan semua barang yang dia beli itu di sudut yang paling mudah untuk dia tengok kat rumahnya. Barang itu semua boleh dijadikan sebagai satu peringatan supaya tidak mudah untuk berkata ya, bersetuju dengan apa saja tawaran orang.

Itu sebabnya dia masih tidak ke mana-mana dalam cubaannya untuk menjadi seorang usahawan berjaya walaupun dah berbelas tahun mencuba. Masalah yang dia hadapi adalah terlalu banyak berkata ya.

Dia sepatutnya belajar untuk lebih banyak menolak daripada menerima. Jika ada 10 cadangan atau tawaran yang datang, tolak kesemua cadangan yang tidak membantu mencapai matlamat perniagaannya. Dalam 10 mungkin hanya ada satu saja yang seiring. Dan kalau satupun tak ada, tidak salah untuk menolak kesemuanya.

Bila dah banyak menolak perkara yang tidak membantu mencapai matlamat perniagaan kita, masa menjadi banyak untuk melihat pada perincian. Lebih terperinci anda mengkaji, lebih banyak yang anda belajar.

Lebih banyak pula kesilapan yang dapat dielakkan. Lama kelamaan, anda akan lebih cekap menilai tawaran dan peluang yang boleh membantu matlamat perniagaan anda. Lebih mudah untuk menolak daripada menerima.

Cuba lihat sejarah kehidupan anda selama ini, apa punca utama yang menyebabkan anda hanya sekadar jadi average dalam urusan yang diceburi? Semuanya berpunca daripada sikap yang tidak pandai menolak.

Bila nak berlatih atau nak belajar, kawan datang ajak minum, terus tangguhkan urusan penting yang membantu kejayaan anda melayan kawan minum. Bila nak baca buku, buka TV ada cerita menarik pulak. Tak dapat nak menolak keinginan diri sendiri untuk layan cerita TV.

Begitulah seterusnya masa terbuang pada urusan yang tidak memberikan manfaat pada matlamat hidup atau matlamat ekonomi anda. Matlamat hidup perlu jelas. Jika anda jelas dengan apa yang disasarkan, lebih mudah untuk kenal pasti mana yang perlu ditolak dan mana satu yang perlu diterima.

Latihlah diri untuk banyak menolak jika mahu pergi lebih jauh dengan apa yang anda sedang usahawakan.


6 Sebab Mengapa Sungei Wang Plaza Perlu Jadi Lokasi ‘Shopping’ Raya Anda Tahun Ini

Walaupun bulan Ramadan baharu sahaja menjelma, rasanya ramai yang sudah berfikir tentang persalinan untuk dipakai sepanjang hari raya nanti. Kemudian, kan seronok jika ada tempat yang semua benda ada di satu tempat, tawarkan diskaun menarik serta selesa daripada panas dan hujan.

Tidak perlu fikir banyak kerana anda terjah sahaja Sungei Wang Plaza bermula 9 April 2021 hingga 16 Mei 2021 kerana Sungei Wang Plaza dan Shopee Malaysia mahu sambut Hari Raya bersama anda dengan pelbagai tawaran menarik!

Bertemakan ‘Hurey! Raya’, Sungei Wang Plaza mengalu-alukan kedatangan semua pengunjung dengan dekorasi yang bertemakan perkampungan moden dan trendi.

Sungei Wang Plaza bergabung secara eksklusif dengan Shopee sebagai gedung rasmi di platform mereka yang akan menampilkan pelbagai produk dan jenama daripada para peniaga.

Inisiatif ini adalah untuk membolehkan para peniaga di sana menyesuaikan diri dan mewujudkan keseimbangan antara penjualan luar talian dan dalam talian. Menerusi Platform Digital Sungei Wang Plaza, Pembeli kini boleh berbelanja di dalam talian dan di luar talian dengan tawaran ekslusif sepanjang musim Raya.

Kolaborasi ekslusif ini adalah sebahagian daripada pelan rangsangan Sungei Wang Plaza bertujuan untuk mengorak langkah ke dunia digitalisasi dan memanfaatkan kelebihan penjualan dalam talian dan di luar talian.

“Kami gembira dapat bergabung dengan Shopee yang menyediakan platform kepada para peniaga kami untuk berinteraksi dengan pelanggan secara digital dan seterusnya menarik minat mereka untuk datang ke kedai secara fizikal di pusat membeli-belah kami.

Selain itu, ia memberikan akses yang lebih luas kepada pelanggan kami untuk menikmati promosi-promosi yang ditawarkan, apatah lagi pembeli masa kini lebih suka dengan kemudahan yang selesa dan transaksi yang pantas,” kata Joseph Teo, Pengurus Pusat Sungei Wang Plaza.

Sepanjang Hurey! Raya, ini beberapa sebab lain mengapa anda perlu terjah Sungei Wang Plaza sepanjang Ramadan hingga Syawal nanti bersama rakan dan juga keluarga.

Kunjungi Hurey Bazaar kami yang menampilkan pelbagai tawaran dan promosi dari Baju Raya hingga pelbagai pilihan kuih raya dengan harga yang berpatutan untuk melengkapkan senarai semak barang perayaan anda.

Jualan Hurey Raya yang eksklusif akan berlangsung dari 7 Mei 2021 hingga 9 Mei 2021. Jualan 3 hari ini akan menampilkan produk fesyen, makanan & minuman eksklusif dan banyak lagi dari harga serendah RM5.

Tebus paket Raya eksklusif mingguan Sungei Wang Plaza dan bekas kuih kaca edisi Raya dengan perbelanjaan minimum RM100 dan RM150 masing-masing dalam maksimum dua (2) resit terkumpul. Tertakluk kepada terma dan syarat.

Tebus dua (2) jam tempat letak kenderaan percuma dengan apa jua jumlah yang dibelanjakan di Sungei Wang Plaza. *kepada terma dan syarat.

Nikmati Rebat RM10 apabila anda memesan makanan & minuman untuk sesi Buka Puasa dari mana-mana kedai F&B yang mengambil bahagian di Sungei Wang Plaza melalui Grabfood dengan pembelian minimum RM25. *Tertakluk kepada terma dan syarat.

Ganjaran Hadiah bernilai RM88,888 menanti anda apabila anda membeli-belah di Sungei Wang Plaza merangkumi iPhone 12 Pro, emas, Realme C15 serta wang tunai RM158 untuk dimenangi! Sertailah cabutan bertuah dengan perbelanjaan minimum RM68 dalam maksimum dua (2) resit terkumpul. *Tertakluk kepada terma dan syarat.

Seronoknya Hurey! Raya di Sungei Wang Plaza! Bila shopping untuk raya, dapat pula peluang untuk menang pelbagai hadiah menarik. Yang pasti, setiap SOP yang ditetapkan oleh kerajaan akan diamalkan sepanjang tempoh kempen bagi mewujudkan pengalaman membeli-belah yang selamat buat para pengunjung.

Tahun ini jika ingat raya, Ingat Hurey! Raya di Sungei Wang. Jadi sama-sama raikan perayaan kesyukuran dengan keluarga dan rakan sambil menyebarkan kegembiraan dan kebahagiaan di Sungei Wang.

Untuk maklumat lebih lanjut, jangan lupa untuk kunjungi laman web Sungei Wang atau kemas kini semasa di laman Facebook Sungei Wang. Selamat shopping!

Ini artikel lain di The Vocket yang mendapat perhatian netizen minggu ini. Baca pada pautan di bawah.

Ini 6 Perkara Norma Baharu Sepanjang 2020 Yang Rakyat Malaysia Boleh ‘Relate’

Kapal Ever Given ‘Ditahan’ Pihak Kerajaan Mesir, Perlu Bayar Ganti Rugi RM4.1 Bilion


5 Latihan Ini Bantu Anda Jadi Ibu Bapa Yang Positif Dan ‘Awesome’

Seorang ayah yang baru pulang dari kerja suatu petang dalam keletihan. Dalam fikirannya, sebaik tiba di rumah, mahu baring-baring sekejap untuk melepaskan lelah seharian.

Namun, sesampainya di pintu, anak-anaknya yang berusia 2, 3 dan 6 tahun sudah sedia menunggu dan melompat girang, manakala yang bongsu menggapai-gapai tangan minta didukung.

Si ayah tadi ada dua pilihan bagaimana mahu melayan anak-anaknya.

Satu, memberitahu anak bahawa dia amat letih dan mahu berehat, jadi usah ganggu ayah.

Dua, berlalu sahaja terus ke dalam rumah tanpa menghiraukan anak-anak yang teruja gembira melihat ayah pulang di muka pintu.

Apakah agaknya perasaan anak-anak dalam keadaan begitu?

Tentunya kecewa dan sedih, selain beranggapan ayahnya adalah seorang yang membosankan dan tidak menyeronokkan.

Mahukah kita menjadi ibu ayah yang masih mampu gembirakan anak walaupun dalam keadaan kita yang tidak sepertinya dan dengan hanya sedikit usaha namun besar impaknya pada anak?

Dalam buku Screaming-Free Parenting oleh Teguh Iman Perdana, diberikan satu contoh menarik yang boleh dipraktikkan oleh ibu atau bapa dalam situasi yang hampir sama seperti di atas.

Si ayah tadi, setelah sampai di pintu, boleh berpura-pura menjadi lembu yang haus dan keletihan. Minta anak-anak ambilkan air dan kemudian katakan bahawa ‘lembu’ ini keletihan dan mahu tidur.

Untuk lebih dramatik, si ayah boleh merangkak menuju ke sofa dan berehat. Menarik untuk dicuba, kan?

Penulis buku Screaming-Free Parenting ada mencadangkan 9 latihan yang mampu bantu anda jadi ibu ayah yang positif dan awesome. Di sini, saya kongsikan 5 latihan sahaja. Selebihnya, boleh baca buku tersebut.

Usia emas seorang anak bermula sejak lahir hingga lima tahun. Ia akan dipenuhi dengan detik keemasan iaitu saat yang datang secara spontan, tanpa diduga yang memberi kesan mendalam serta berbekas dalam hidup seseorang.

Sebagai ibu bapa, anda perlu beri perhatian, pujian, dan penghargaan buat anak kerana mereka amat mengharapkan semua ini. Oleh itu ibu bapa perlu lebih sensitif akan kehadiran detik ini.

Dengan latihan berterusan, ibu bapa boleh mengasah sensitiviti yang lebih terhadap anak. Contoh, tunjukkan penghargaan anda terhadap apa saja tindakan atau perlakuan yang positif dan baik yang dilakukan oleh anak kerana ia amat bermakna walaupun kecil.

Paksa diri kita untuk beri lebih perhatian terhadap tingkah laku anak. Cuba lebih proaktif dalam mengamati setiap perilaku anak.

Cara untuk memanfaatkan detik keemasan ini adalah dengan menghentikan kesibukan anda sekejap, tanya anak apa yang diperlukannya, biarkan anak bercerita dan kita berikan perhatian bila anak berkomunikasi dengan kita serta beri tindak balas yang positif serta puji yang sepatutnya.

Salah satu sikap yang terdapat pada kebanyakan kita adalah sikap suka memandang remeh, bercakap buruk atau memperlekeh orang lain. Perkara ini berlaku sama ada kita sedar atau tidak. Sikap sebegini sebenarnya mampu membunuh karakter anak.

Untuk elak anak bersikap meremehkan orang lain, berikan perhatian terhadap dua perkara ini:

1. Ingat kembali peristiwa detik keemasan.
2. Perhatikan kalau anak sebenarnya mahu dipuji atau diberikan perhatian.

Jika anak bercerita pada kita tentang hal-hal yang positif, pandang wajahnya, pamerkan wajah ceria kita diikuti pelukan atau pujian. Jika sebaliknya, kita boleh menunjukkan simpati dengan mempamerkan muka sedih. Ibu bapa ada ketikanya perlu paksa diri menerima keluh kesah anak.

Latihan ini sedikit berbeza dengan beri pujian. Ibu bapa perlu biasakan diri layan anak dengan memberi penghargaan dan penghormatan yang sewajarnya untuk mereka.

Biarpun kecil seperti membuatkan susu sebelum tidur, membetulkan kolar baju atau membetulkan kerusi yang anak duduk sudah cukup untuk tunjukkan yang kita muliakan dan menghargai anak.

Disamping itu, tunjukkan wajah yang manis dan senyum pada anak. Melalui latihan ini, anak akan rasa lebih selesa dan disayangi. Anak akan lebih sihat secara emosi.

Merupakan salah satu cara yang berkesan untuk berkongsi ekspresi. Dengan bercerita, ibu bapa boleh membuai anak dengan contoh yang positif dan nilai hidup yang baik. Melalui latihan yang halus dan gembira ini, ibu bapa dapat menanamkan nilai yang positif, berprinsip dan bermanfaat dalam kehidupan.

Mulakan dengan kisah nabi atau kisah dongeng yang mempunyai jalan cerita yang baik dan bermoral tinggi – kita mahu anak mendapat persepsi yang baik dalam minda mereka.

Buat latihan bercerita dengan penuh ekspresi muka, gerakan badan seperti melompat dan mimik muka, kalau perlu berdrama sedikit.

Pada zaman ini, ibu bapa yang berbuat salah juga patut meminta maaf pada anak. Jika dulu, semua ibu bapa sahaja yang betul, kini tidak lagi. Ibu bapa yang membuat silap pada anak, tetap juga meminta maaf dan berusaha lawan ego sendiri.

Tunjukkan teladan yang baik. Tanamkan pada anak, bahawa sikap merendah hati dan meminta maaf adalah tanda-tanda orang yang berjiwa besar.

Bila kita berbuat demikian, lama-lama anak juga akan ikut untuk belajar menjadi besar hati, melapang jiwa dan bersikap positif. Mintalah maaf secara ikhlas, jangan biarkan anak meraguinya.

Latihan-latihan ini mungkin agak sukar bagi sesetengah ibu bapa, tetapi jika dilatih dan berusaha untuk menjadi ibu bapa yang lebih baik, amat besar impaknya pada anak. Pilihlah mana latihan yang sesuai dengan situasi masing-masing. Semoga ada manfaatnya.

Anda boleh dapatkan buku Screaming-Free Parenting di sini.


Kerana Latihan ‘Biceps’ Di Gym, Lelaki Ini Tersedar Impaknya Kepada Solat

Nota Editor: Kisah ini asalnya telah dikongsikan di Facebook Mag Malaya. Kami kongsikan semula di sini dengan izin daripada penulis. Sem0ga ia turut membawa kebaikan kepada anda.

Minggu lepas aku pergi gym, fokus nak main tangan ( biceps & triceps ). Tengah sedap aku layan lagu sambil angkat-angkat dumbell, ade sorang trainer nih diri depan aku sambil perhatikan ape yang aku buat.

Salah, dia cakap aku buat salah. Dia cakap kadar kelajuan aku angkat dumbell tuh terlalu cepat. Dan aku pon mula pelik, sebab aku tengok tangan aku ngan tangan dia takdelah banyak beza, jadah ape kau nak nasihat aku.

Dia suruh aku kurangkan berat, dan buat slow-slow. Aku pon malas nak bagi dia rasa embarass, aku pon ikutlah cakap dia.

Satu nafas naik, satu nafas turun. Tak sampai ulangan ke-6, macam nak pecah otot tangan aku, dumbell takde lah berat mana. Memang aku buat se-perlahan mungkin. Tiap gerakkan aku perlahankan ke tahap maksima, dan aku boleh rasa ape yang diorang panggil “muscle damage“.

Samalah macam sembahyang. Sebagai seorang peniaga & usahawan, aku sibuk dengan dunia “carik duit” aku sampai sembahyang tuh macam burung belatuk. Cepat, pendek, asal buat.

Takbir, rukuk, sujud, ulang-ulang aku buat, tiap hari lima hari sekali, macam takde fungsi. So, aku cuba perlahankan solat aku untuk rasa feel dia cemana. Dan aku stay lama sikit waktu sujud. Alar, macam pengemis depan tuan dia.

Cilake, aku dapat rasa feel dia lain. Kau macam betul-betul dekat dengan Tuhan. Bila kau sujud agak lama, kau dapat rasa ego, sombong, riak kau pecah satu-persatu. Kau akan rasa macam kau nih kecik walaupon sebulan kau boleh generate 5 angka. Baru aku faham kenapa baginda cakap doa waktu sujud paling mujarab. Tak tahu lah kalau korang buat korang dapat rase ke tak, tapi aku dapat.

Panjang lagi sebenarnye aku nak tulis nih, tapi malaslah. Baek tidor. Salam.

BACA: Peringatan Menginsafkan ‘Bila Kita Mati Tiada Lagi Yang Menziarahi

BACA juga: 10 Masjid Bersejarah Di Iktiraf Sebagai Warisan UNESCO Yang Jarang Kita Lihat

LIKE dan FOLLOW Vocket di Facebook serta Instagram


‘Laughing Gas’ Bakal Diharamkan, Dadah Kedua Paling Banyak Digunakan Oleh Remaja

Laughing Gas yang mampu memberi kesan ketawa tidak berhenti kepada yang menggunakannya bakal diharamkan oleh Kerajaan United Kingdom. Polisi ini bakal dikuatkuasakan bertujuan menangani tingkah laku sosial yang dikaitkan dengan bahan yang telah menjadi dadah kedua paling banyak digunakan oleh remaja.

Larangan baharu yang dicadangkan ini akan menyaksikan mereka yang menjual atau memiliki nitrous oksida, lebih dikenali sebagai Laughing Gas, berpotensi untuk didakwa dan dihukum. Bagaimanapun, terdapat orang yang akan dikecualikan daripada peraturan ini.

Selain boleh menjejaskan ingatan pengguna, gas ketawa menyebabkan paranoia, herotan bunyi dan kerosakan saraf. Menurut Pejabat Perangkaan Kebangsaan (ONS), terdapat lebih 60 kematian berkaitan gas ini dalam tempoh lima tahun lepas sahaja dengan dadah itu menjadi bahan kedua paling biasa digunakan pada 2021.

Walaupun begitu dan fakta bahawa penggunaan rekreasi telah diharamkan sejak 2016, ONS telah melaporkan bahawa lebih 8% daripada golongan berusia 16–24 tahun menggunakan gas ini pada tahun 2020 sahaja.

Larangan terbaharu untuk mengharamkan gas ini telah dicadangkan oleh Perdana Menteri Rishi Sunak, yang berikrar untuk membanteras apa pun jenis dadah.

Pengharaman dadah juga telah disokong oleh Pejabat Dalam Negeri, dengan Michael Gove menyatakan pada hari Selasa bahawa kerajaan UK akan berusaha untuk menangani semua bentuk tingkah laku sosial dengan langkah baharu yang akan diumumkan tidak lama lagi.


‘Lauk Banyak Dan Murah’- Lelaki Ini Terkejut Dengan Harga Nasi Kerabu Bawah RM10 Di Kelantan

Siapa sini peminat nasi kerabu? Makanan yang terkenal di Kelantan ini semestinya memiliki peminatnya tersendiri dan boleh dikatakan ia turut dijual di seluruh Malaysia.

Terbaharu, pengguna Twitter @seposenYS telah berkongsi video TikTok dimana memaparkan harga nasi kerabu yang dibeli seorang lelaki di Kelantan yang murah berbanding di tempat lain.

The reason why aku suka kelantan. Lauk macam ni rm9.90. Kalau terengganu ni dah lebih rm10 😭😭 pic.twitter.com/bozolipeX2

Menerusi video tersebut, dapat dilihat nasi kerabu bersama enam jenis lauk iaitu ayam, daging, ikan, solok, telur dan bawang hanya berharga RM9.90 sahaja. Hal ini membuatkan lelaki dalam video tersebut terkejut kerana harganya yang murah dan berbaloi.

Lantaran itu, pengguna Twitter tersebut mengatakan harga makanan yang murah di Kelantan menjadi sebab dirinya suka Kelantan. Perkongsian tersebut turut mendapat perhatian netizen dan rata-rata netizen bersetuju bahawa harga makanan di Kelantan memang jauh lebih murah.

Rindu kelantan oiiii.. The foods are heaven on earth https://t.co/uqw2HTcTaj

Terengganu mmg tak dapat lerr harga macam ni. Lagi2 area kerteh haha lauk ayam je pun dah rm 6.50 belum tambah benda lain lagi 🥲

Ya aku setuju. Aku kalau balik Kelantan memang akan hunting food lah. Pernah sekali biras aku bawak pusing area Kota Bharu layan makan dari pagi sampai ke tengah malam.😅😅😅

Malah, ada juga netizen yang membandingkan harga di tempat lain dimana mungkin berharga lebih RM15 jika mengambil 6 lauk seperti itu. Bukan itu sahaja,  para netizen turut menzahirkan rasa rindu mahu berkunjung ke Kelantan dan nikmati aneka makanan di sana.

Tahukah anda, sebenarnya Kelantan bukanlah syurga makanan? Klik pautan di bawah untuk ketahui lebih lanjut.

17 Jam Ke Negeri Che Siti Wan Kembang, Kelantan Sebenarnya Bukanlah Syurga Makanan

7 Tempat Makan Yang Mesti Anda Cuba Di Pulau Pinang

5 Sebab Kuala Langat Jadi Destinasi ‘Day Trip’ Yang Unik Dan Terbaik Buat Warga Kota


Laungan Reformasi Meledak, Raja Thailand ‘Lari’ Ke Jerman Bawa 30 Anjing Diraja

Raja Thailand yang sering mencetuskan kontorversi, Maha Vajiralongkorn telah lari ke Jerman ditengah-tengah desakan dari penunjuk perasaan yang mahu pembaharuan di negaranya. Menurut The Guardian, ini merupakan perjalanan pertamanya ke luar negara sejak protes pro-demokrasi pertama kali meletus tahun lalu di Thailand.

Tabloid Jerman Bild melaporkan Vajiralongkorn tiba pada hari Isnin di Bavaria, dengan rombongannya seramai 250 orang dan 30 anjing diraja. Difahamkan bahawa beliau telah menempah seluruh lantai hotel lapangan terbang Hilton Munich selama 11 hari.

Terdahulu, beliau pernah tinggal lama di sebuah vila di Tasik Starnberg di Bavaria pada kemuncak protes antikerajaan tahun lalu sehingga ia mencetuskan masalah diplomatik di Jerman. Ketika itu menteri luar negeri, Heiko Maas memberi amaran bahawa hal ehwal negara tidak boleh diuruskan dari Jerman.

“Kami menjelaskan bahawa politik Thai tidak sepatutnya dilakukan dari Jerman,” kata Maas kepada Bundestag pada Oktober 2020. “Jika ada tetamu di negara kita yang menjalankan urusan negaranya dari tanah kita, kita akan sentiasa mahu bertindak. Menentang cara itu.”

Tuntutan reformasi bukanlah sesuatu yang baharu di Thailand, ia sudah berlangsung sejak awal tahun lalu lagi. Mereka menuntut reformasi sistem monarki kerajaan yang kini diperintah oleh Raja Maha Vajiralongkorn. Mereka juga menentang keputusan mahkamah bahawa tuntutan pembaharuan adalah percubaan rahsia untuk menggulingkan kerajaan.

Mahkamah dalam keputusannya beberapa hari lalu memutuskan bahawa tuntutan untuk mereformasi kerajaan, yang telah disebarkan secara meluas sejak Ogos 2020, adalah tidak berperlembagaan dan direka untuk menggulingkan institusi itu.

Protes itu diketuai oleh gerakan pro-demokrasi, yang menggesa penyingkiran Perdana Menteri Prayut Chan-ocha sejak tahun lalu. Penunjuk perasaan berbaris di hadapan polis pencegah rusuhan yang membawa plakad bertulis “Tiada Raja Mutlak” dan “Reformasi bukan Mansuhkan (Kerajaan)”.

Selain itu, rakyat Thailand juga mendakwa bahawa raja menguasai kekayaan negara yang dianggarkan mencecah puluhan bilion dolar AS. Sejak diangkat menjadi Raja, aset bernilai berbilion dolar yang dipegang oleh Kerajaan Thailand telah dipindahkan ke Vajiralongkorn.

Kekecewaan juga meningkat selepas pada permulaan COVID-19, Raja Thailand banyak menghabiskan sebahagian besar masanya di luar negara dan tidak memimpin negara ketika Thailand sedang bergelut dengan pandemik COVID-19.

Raja Thailand kuarantin diri di Jerman bersama 20 orang gundik. Klik pautan di bawah untuk membaca.

Raja Thailand Kuarantin Diri Di Jerman Bersama 20 Orang Gundik

Berang PM Bersikap ‘Dayus’, Ahli Parlimen Thailand Kelar Tangan Sendiri Tanda Solidariti Kepada Rakyat

Kisah Anak Kepada Orang Ketiga Terkaya Di Malaysia Yang Memilih Untuk Menjadi Sami Buddha


Laungan Takbir Bergema Di Gaza, Hamas Dakwa Menang Lawan Israel

Seorang pegawai kanan Hamas, Khalil al-Hayya dalam satu pidatonya di Gaza menyatakan bahawa perjanjian gencatan senjata adalah satu bentuk kemenangan buat Palestin dalam peperangan menentang rejim kejam zionis, Israel.

Dia turut mendakwa bahawa Hamas masih mempunyai kekuatan untuk bersiap sedia jika berlaku perang dengan Israel setelah mereka gagal untuk menghancurkan kem Hamas sepenuhnya, lapor Associated Press.

Hamas dan para pejuangnya yang lain di Gaza difahamkan masih berada dalam mode berjaga-jaga jika Israel melancarkan serangan lain pada bila-bila masa. Mereka juga memerintahkan Israel untuk menghentikan keganasan terhadap penduduk Palestin di Jerusalem.

“Memang benar bahawa pertempuran telah berakhir tetapi Netanyahu dan seluruh dunia harus tahu bahawa kita masih bersiap sedia dan kita akan terus meningkatkan kemampuan kita untuk melawan,” kata anggota Biro Politik Hamas, Ezzat El-Reshiq, seperti yang dilaporkan oleh Reuters.

Ezzat mengatakan Hamas mengemukakan syarat agar kompleks Masjid Al-Aqsa di Jerusalem dilindungi dan Israel berhenti mengusir penduduk Palestin dari daerah Sheikh Jarrah di timur Jerusalem.

Perang antara Israel dan Palestin yang berlangsung selama 11 hari sejak 10 Mei telah meragut 232 nyawa penduduk di Gaza. Sebanyak 65 daripadanya adalah kanak-kanak.

Bagi para penduduk di Gaza pula, berita genjatan senjata ini sudah pasti disambut gembira oleh mereka. Kebanyakan daripadanya turun di jalanan dengan bersorak sambil melaungkan takbir setelah 11 hari berada dalam ketakutan.

Beberapa media antarabangsa menyatakan bahawa sambutan kemenangan atau genjatan senjata ini akan berlanjutan dengan lebih meriah setelah rakyat Gaza turun untuk solat Jumaat hari ini.

Untuk rekod, Israel, Hamas dan Jihad Islam sebelum ini telah sebulat suara bersetuju untuk menerima cadangan Mesir bagi melakukan gencatan senjata tanpa syarat.

Apa yang anda perlu tahu mengenai Unit 8200, agensi risikan siber Israel. Klik pautan di bawah untuk membaca.

Apa Yang Anda Perlu Tahu Mengenai Unit 8200, Agensi Risikan Siber Israel

Lihat Bagaimana 30 Bomoh Di Indonesia Serang Israel Guna Sihir Dan Roket Ghaib

Dipopularkan Netizen Malaysia, Perkataan ‘Koyak’ Berjaya Tersenarai Dalam Urban Dictionary


Laurastar, Jenama Yang Menjamin Busana KLFW 2018 Kekal Sempurna

Kuala Lumpur Fashion Week atau singkatannya KLFW telahpun berlalu beberapa minggu yang lalu. Pelbagai busana daripada sejumlah besar pereka fesyen memperagakan konsep dan pakaian yang ingin dipertonton.

Disebalik pelbagai pakaian yang diperagakan, mungkin ramai yang tidak sedar mengenai jenama Laurastar yang menjadi unsung hero dalam mengekalkan setiap busana kekal kemas dan tidak berkedut kainnya.

Untuk pengetahuan anda, Laurastar merupakan jenama sebuah seterika premium yang sudahpun bertapak hampir empat dekad di dalam industri. Jenama ini juga menjadi saksi kepada lebih 6,000 busana di KLFW 2018.

Buat anda yang mahukan kesan seterika yang terbaik disetiap pakaian anda, Laurastar antara pilihan yang terbaik. Selain itu, model keluaran jenama ini turut dihadiri dengan teknologi hygienic steam effect bagi membuatkan pakaian anda bukan sahaja tampil kemas malah bebas bakteria.


Laut Bergelora Dan Hujan Lebat Tidak Berhenti, Netizen Bimbang Lihat Keadaan Di Pulau Perhentian

Setiap kali musim tengkujuh tiba, kebiasaannya pulau-pulau peranginan di Terengganu terpaksa menghentikan operasi dan pakej tempahannya sementara sehingga Februari kerana laut bergelora dan hujan lebat.

Terbaharu, beberapa pengguna TikTok yang tinggal di Pulau Perhentian telah berkongsi situasi di pulau tersebut. Menerusi video-video itu, dapat dilihat laut bergelora dan kawasan pantai terhakis disebabkan ombak yang kuat.

kejadian di long beach pulau perhentian…hujan Dari semalam Tak berhenti..doa baik ii je sahabat#foryoupage #pulauperhentian @lucindathurston

♬ original sound – manjalara__ – manjalara__

masyaAllah😣😣 #longbeach #perhentianisland🏖 #fypシ #APlus1111Dance

Selain daripada laut bergelora, dapat dilihat hujan lebat berterusan juga turun di kawasan Pulau Perhentian. Video tersebut mendapat perhatian netizen dan rata-rata menzahirkan kebimbangan kepada penduduk yang berada di Pulau Perhentian.

Bukan itu sahaja, para netizen juga berasa terkejut melihat keadaan di sana dan juga berharap tidak berlaku banjir di sana.

Malah, rata-rata netizen turut mendoakan keselamatan para penduduk di Pulau Perhentian ketika musim tengkujuh ini. Para netizen juga berharap penduduk di Pulau Perhentian menjaga diri dan berharap tiada perkara buruk akan berlaku.

Disebabkan sekarang musim tengkujuh, ‘staycation’ adalah pilihan terbaik. Kami kongsikan beberapa penginapan menarik yang anda boleh terjah pada pautan di bawah ini.

5 Hotel Terbaik Dengan Kolam Renang Berlatar Belakangkan KLCC

5 Hotel Di Malaysia Yang Sangat Unik Dan Bersejarah

Kempen ‘Vaxxed To Go’ Agoda Tawar Pelbagai Kelebihan Buat Individu Lengkap Vaksinasi


Laut Bertukar Warna Darah, Manusia Di Kepulauan Ini Jalankan Ritual Bunuh 131 Ikan Paus

Sebanyak 131 ekor ikan paus telah dikorbankan oleh penduduk Kepulauan Faroe dalam satu festival pemburuan ikan paus. Sejak itu, laut disekeliling pulau telah bertukar dengan warna darah dalam masa 24 jam.

Kumpulan pemuliharaan haiwan menyatakan bahawa ikan paus telah dibunuh dengan cara yang kejam dan mereka mengkritik ritual yang berlaku sejak 1,000 tahun lalu walaupun ia telah dilindungi di bawah Konvensyen Bern untuk hidupan liar.

Menulis di Instagram, “Orang Faro memakan daging ikan dolpin dan mempertahankan tradisi yang disebut ‘Grindadrap’, yang membolehkan nenek moyang mereka bertahan pada iklim hari ini, pasar raya mereka penuh dengan pelbagai jenis makanan namun perburuan tetap berlaku.

A post shared by SaveTheReef (@savethereef)

“Rata-rata, 800 cetacea terbunuh setiap tahun di Kepulauan Faroe atas nama ‘tradisi’ walaupun kurang dari 20 peratus penduduk pulau itu yang makan daging ikan paus dan bluber.”

Blue Planet Society mendakwa banyak lagi yang terbunuh sejak beberapa hari lalu dan mendesak agar pemerintah Faroe mengambil tanggungjawab untuk menghentikan tradisi tersebut.

Mereka juga telah melancarkan petisyen di Change.org, yang telah menarik hampir setengah juta tandatangan. Ia meminta para pemimpin Kepulauan Faroe dan Jepun menghentikan semua jenis perburuan ikan paus.

Difahamkan, sekitar 100,000 ikan paus berenang di laut berhampiran Kepulauan Faroe, sebuah kepulauan Atlantik Utara yang terletak di antara Norway dan Iceland. Walaupun semua pemburu mempunyai lesen memburu, tradisi ini dilihat sebagai sesuatu yang ‘bodoh’ dan kejam oleh aktivis pelindung haiwan.

China adakan festival melapah daging anjing, 5,000 ekor bakal dikorbankan dalam 10 hari. Klik pautan di bawah untuk membaca.

China Adakan Festival Melapah Daging Anjing, 5,000 Ekor Bakal Dikorbankan Dalam 10 Hari


Lava Gunung Berapi Mengalir Seperti Air Atau Jeli? Ini Jawapannya

Lava gunung berapi memang panas dan menakutkan. Suhunya sahaja antara 700 hingga 1200 darjah celcius.

Untuk perbandingan, suhu air mendidih ialah 100 darjah celcius sahaja. Itu pun dah boleh buat kulit melecur teruk bila terkena simbahan air panas.

Dalam video pendek 24 saat ini, anda boleh lihat bagaimana lava ini mengalir dan apa terjadi jika anda terpijaknya.


6 Sebab Suami Tidak Rasa Dicintai Isteri

Siapa pernah menonton telemovie Dominan lakonan Sidi Oraza dan Azizah Mahzan? Ia mengisahkan seorang isteri yang berjaya di dalam dunia perniagaan tetapi memandang rendah dan berkata-kata sinis pada suaminya yang hanya bekerja makan gaji. Sikap isteri yang tidak hormat pada suami itu membuatkan anak-anaknya turut memandang rendah pada kebolehan ayah mereka sebagai ketua keluarga. Banyak babak-babak yang boleh kita rasa si isteri itu tidak mencintai suaminya.

Bagaimana pula dengan situasi di alam realiti? Tidak mustahil babak-babak sebegitu turut berlaku di dalam sesebuah keluarga. Apatah lagi apabila pendapatan dan tahap pendidikan si isteri lebih tinggi daripada suami. Mungkin tanpa sedar, ada perkara-perkara yang membuatkan suami merasakan dirinya tidak dicintai isteri. Lalu mengambil langkah menjauhkan diri dan hati daripada isteri dan keluarga. Maka, penting untuk para isteri berhati-hati apabila berbicara dengan suami.

Ini 6 sebab suami tidak rasa dirinya dicintai isteri:

1. Suami merasa dirinya tidak dipercayai apabila isteri beri nasihat yang tidak dimintanya atau cuba ubah kelakuannya.

2. Suami merasa dirinya tidak diberi dorongan dan diperkecilkan apabila isteri mengecamnya ketika dia membuat keputusan.

3. Suami merasa dirinya tidak diterima apabila isteri menyatakan kekesalan di atas kelakuan suami dan berbicara dengan nada menghukum suami.

4. Suami merasa dirinya tidak dipersetujui apabila isteri menyatakan rasa kesal dengan memberi bertubi-tubi soalan kepada suami.

5. Suami merasa dirinya tidak dikagumi apabila isteri memperlakukan seperti dirinya seorang anak kecil. Diarah-arahkan oleh isteri.

6. Suami merasa dirinya tidak dihargai apabia isteri mengeluh dengan apa yang tidak dilakukan oleh suami dan memandang enteng apa yang telah suami lakukan untuk isteri.

Apabila kita mencintai seseorang, ada satu perasaan yang membuatkan kita rasa dekat dengannya atau rasa sesuatu yang bahagia di hati. Kita akan ada rasa connection dengan orang yang dicintai dan dia seperti memahami perasaan dan diri kita. Apabila rasa itu hilang, ia satu amaran yang tidak boleh diabaikan. Pasangan patut saling berkomunikasi dengan terbuka berkaitan perasaan dan kehidupan sebagai suami isteri. Tetapi ada yang parah apabila rasa dicintai tetapi dalam masa yang sama disakiti oleh pasangan. Jika tidak diatasi, kedua-dua perhubungan sebegini boleh berakhir.

Sumber: Counselling Long Beach, “Perempuan VS Lelaki: Teknik Berkomunikasi Supaya Lelaki Tidak Salah Faham” oleh Malahayati (Terbitan Yamani Angle)

LIKE dan FOLLOW Vocket di Facebook serta Instagram


Lavida Coin Tersenarai Dibawah Senarai Amaran Bank Negara Malaysia

Mula diperkenalkan pada minggu lalu oleh individu berpengaruh iaitu Datuk Seri Dr Hasmida Othman atau lebih dikenali sebagai Datuk Seri Vida (DSV), Lavida Coin nampaknya tidak menunggu lama sebelum disenaraikan dibawah senarai Amaran Pengguna Kewangan Bank Negara Malaysia.

Difahamkan kriptowang yang baru sahaja dilancarkan ini mengesahkan laman web Lavida Coin tidak diiktiraf atau diluluskan dibawah undang-undang Bank Negara Malaysia.

Kaedah operasinya yang kurang jelas serta seakan skim MLM antara yang membuatkan Lavida Coin tampil sebagai kriptowang yang meragukan.

Buat anda yang mahu mendapatkan Lavida Coin sebagai kriptowang anda, mungkin anda perlu berhati-hati dan berwaspada sebelum mendapatkannya. Anda juga dinasihatkan untuk menyemak senarai syarikat melalui rangkaian yang disediakan oleh laman web rasmi BNM.


Lawak Jocelyn Chia: Nazri Aziz Minta Rakyat Malaysia ‘Chill’, Jangan Cepat Terasa

Duta Besar Malaysia ke Amerika Syarikat Datuk Seri Nazri Aziz meminta semua rakyat Malaysia yang kecewa dan marah dengan apa yang dikatakan oleh pelawak Jocelyn Chia untuk lebih bertenang.

Beliau memberitahu Sinar Daily bahawa rakyat Malaysia dan mereka yang naik angin dengan bahan Chia untuk tidak menjadi seseorang yang mudah marah dengan kritikan atau mengambil sikap tenang.

“Komen saya (mengenai perkara itu) kenapa tidak ambil batu letakkan di atas tanah dan kemudian kata ini kepala bapa kamu dan kemudian pijak kaki kamu di atasnya!” katanya dalam mesej teks kepada Sinar Daily.

Terdahulu, Jocelyn dikecam rakyat Malaysia selepas perkongsian video dia membuat persembahan di Comedy Cellar, New York menjadikan insiden MH370 sebagai bahan jenaka.

Dalam masa yang sama, kerajaan Singapura memohon maaf kepada seluruh rakyat Malaysia berikutan tindakan melampau pelawak yang dikatakan berasal dari negara itu.

Menurut Pesuruhjaya Tinggi Singapura ke Malaysia, Vanu Gopala Menon, beliau sangat terkejut dengan komen-komen menyinggung yang dibuat oleh Jocelyn dalam sebuah pementasan komedi berdiri baru-baru ini, petik Astro Awani.

“Kerajaan Singapura tidak boleh menerima sebarang kata-kata atau tindakan yang boleh mencetus kemudaratan atau menyinggung perasaan orang lain dan Chia, yang tidak lagi memegang kewarganegaraan Singapura, sama sekali tidak mencerminkan pandangan kami.

“Saya dengan ikhlas memohon maaf kepada semua rakyat Malaysia atas kata-kata yang menyakitkan daripada dia,” kata Vanu Gopala dalam satu kenyataan pada Rabu.

Untuk rekod, sebelum dilantik sebagai duta, Nazri adalah Ahli Parlimen Padang Rengas, Menteri Pelancongan dan Kebudayaan dan Menteri di Jabatan Perdana Menteri yang bertanggungjawab dalam hal ehwal undang-undang.


Lawan Arus Dan ‘Sekolahkan’ Pemandu Lain, Tindakan Pemilik Kancil Ini Undang Persoalan Netizen

Sudah menjadi tanggungjawab buat setiap pemandu untuk mengikut peraturan dan undang-undang jalan raya. Selain daripada elak disaman, pematuhan kepada undang-undang dapat mengurangkan risiko daripada berlakunya kemalangan.

Dalam pada itu, lain ceritanya pada kali ini menerusi perkongsian daripada Twitter @isusemasaviral yang menyaksikan sebuah Perodua Kancil yang dengan selambanya memilih untuk melawan arus sekaligus hampir bertembung dengan kenderaan lain.

Ingatkan keluar kereta nak ajak gaduh rupanya nak ajar orang bawak kereta betul tapi sebenarnya dia yang salah sebab nak pancung pic.twitter.com/PBS3C7Q6XW

— ISU SEMASA VIRAL (@isusemasaviral) January 4, 2023

Tidak hanya lawan arus, pemilik Perodua Kancil tersebut turut tampil keluar daripada kereta untuk ‘mengajar’ pemandu selaku perakam dalam video ini laluan yang perlu dilalui bagi membolehkan beliau melalui jalan tersebut.

Situasi yang berlaku turut mendapat perhatian netizen yang turut hairan dengan langkah yang dilakukan selepas memilih untuk melanggar arus. Tidak kurang juga yang mempersoalkan lesen pemilik Perodua Kancil ini.

— 𝕧𝕠𝕦𝕫𝕕𝕚𝕖𝕝 (@vouzdielyez) January 4, 2023

— Reyza Progressvest (@Reyza79R) January 4, 2023

Sehubungan dengan itu, para pemandu lain diharap tidak sewenang-wenangnya memandu secara lawan arus bagi mengelakkan sebarang kemalangan atau menyusahkan para pemandu yang lain.


5 Cara Yang Boleh Dilakukan Untuk Melawan Rasa Malas

Penyakit malas ini memang cukup bahaya sebenarnya, buat masa sekarang saya masih belum jumpa lagi mana-mana kedai atau farmasi yang menjual ubat atau pil yang boleh melawan penyakit malas ini.

Yang bahaya penyakit malas, ia mungkin boleh jadi penyebab anda gemuk!. Lebih bahaya, penyakit malas inilah yang merosakan kejayaan hidup anda. Jadi bagaimana cara mengatasi masalah ini?

Salah satunya adalah dengan menghapuskan semua fikiran berbentuk negatif, dalam erti kata lain, sentiasalah bersikap positif. Di sini kami kongsikan 5 cara lain yang mungkin boleh memotivasikan anda bila berhadapan dengan penyakit malas.

Ya, selesaikan tugas yang paling besar yang perlu anda buat terlebih dahulu. Biasanya perasaan malas ini datang apabila anda rasa terbeban dengan banyak tugas, contohnya perlu menyiapakan banyak kerja dalam masa yang singkat.

Untuk mengatasi masalah ini, cuba tetapkan untuk selesaikan tugas satu per satu. Mulakan dengan menyelesaikan tugas atau kerja yang paling besar dahulu, kemudian barulah dengan kerja yang lebih ringan. Ini cara terbaik untuk mengelakkan rasa malas dari terus bersemadi di dalam diri anda.

Bersenam di antara cara yang mudah dan praktikal untuk menghilangkan rasa malas. Tidak banyak bergerak boleh mengundang perasaan malas, jadi lakukan senaman ringan seperti jogging, berjalan di sekitar kawasan terdekat, atau boleh juga cuba senaman ‘lompat bintang’.

Secara langsung ia boleh melancarkan semula perederan darah di dalam tubuh dan memberi tenaga kepada anda.

Berikan fokus yang sebaiknya pada tugas atau kerja yang perlu disiapkan, elakkan dari sikap suka menangguh kerja. Menangguh kerja akan mencuri masa anda dan akan membebankan anda dengan kerja yang lebih banyak.

Bawa bertenang dan rehat seketika, ini juga cara berkesan untuk menghilangkan perasaan malas. Cuba segarkan kembali fizikal dan mental anda dan tumpukan perhatian kepada tugas-tugas yang perlu di siapkan.

Menurut kajian, seseorang lebih seronok menyelesaikan sesuatu tugas jika diberi ganjaran. Jadi apa kata anda beri ganjaran kepada diri sendiri, letakkan satu matlamat apa hadiah yang bakal anda berikan kepada diri anda jika berjaya menyelesaikan sesuatu tugas dalam jangka masa yang ditetapkan.

Ini cara paling seronok untuk memotivasikan diri, siapa tak suka jika diberi hadiah bukan?. Hadiah pula bergantung kepada apa yang anda suka, tidak semestinya dalam bentuk barangan yang mahal-mahal sahaja.

Ketika rasa malas menghantui diri anda, apa pula cara yang anda lakukan untuk memotivasikan diri sendiri? Kongsikan dengan kami melalui ruang komen di bawah.


‘Lawan Tetap Lawan’ – Boy Iman Beri Reaksi Ringkas Tanda Dirinya Tidak Bersalah

Pelakon dan penerbit, Boy Iman memberikan reaksi ringkas kepada media selepas sebutan kesnya di Mahkamah Majistret di sini, hari ini dengan berkata – “Lawan Tetap Lawan”.

Sebutan kesnya hari ini atas tuduhan menipu berhubung penganjuran festival beli-belah Hooray X Fest Raya, dua bulan lalu, lapor Harian Metro.

Boy Iman atau nama sebenarnya Noruliman A Rahman, 43, berkata, beliau juga akan mengarahkan peguamnya untuk memfailkan representasi berkaitan pertuduhan berkenaan.

Terdahulu ketika prosiding, Majistret Noorelyanna Hanim Abdul Halim, menetapkan 17 Julai depan bagi pengurusan kes Boy Iman dan tiga lagi individu atas pertuduhan itu.

Pada 25 April lalu, Boy Iman, Nor Azmi Jantan, 49; Norazah Sahud, 51, dan Norzana Rapie @ Rafie, 51, mengaku tidak bersalah atas pertuduhan berkenaan.

Semua tertuduh didakwa menipu wanita dikenali Siti Wardina Basir dengan memperdaya mangsa dalam urusan penyewaan tapak Hooray X Fest di Pusat Dagangan Dunia Kuala Lumpur (WTCKL), sehingga mendorong mangsa menyerahkan wang RM1,500.

Mereka yang melakukan kesalahan itu di WTC pada 2.34 pagi, 19 April lalu didakwa mengikut Seksyen 420 Kanun Keseksaan, dibaca bersama Seksyen 34 kanun sama yang memperuntukkan hukuman maksimum penjara 10 tahun dan sebat serta boleh juga dikenakan denda jika sabit kesalahan.

Tertuduh masing-masing dibenarkan diikat jamin RM3,000 dengan seorang penjamin dan perlu menyerahkan pasport kepada mahkamah.


‘Lawan Tetap Lawan’ – Puteri Sarah Enggan Diam Diri Dan Mahu Ira Kazar Dikenakan Tindakan

Pelakon, Puteri Sarah masih tidak berpuas hati mengenai Ira Kazar yang didakwa mengganggu rumah tangganya bersama suaminya pelakon dan penerbit filem, Syamsul Yusof.

Perkongsian Puteri Sarah di Instagram menjadi perhatian orang ramai apabila memastikan bahawa dia tidak akan berdiam diri selagi individu yang bersalah tidak diambil tindakan yang selanjutnya.

A post shared by Puteri Sarah Liyana Megat (@puterisarahliyana)

Menurut Puteri Sarah di laman Instagram miliknya, kes ini tidak akan ditutup dan akan tetap masih berjalan meskipun mengambil masa yang lama.

“Takkan diam selagi yang bersalah tak ditangkap. Diam bukan bermakna kes ditutup. Kes masih berjalan, cuma ambil masa. Tak apa sikit lagi,” tulisnya.

“Tidak akan diam dan takkan diam selagi yang sepatutnya tidak diambil tindakan. Slowly but surely. Court case memang ambil masa yang sangat lama. Mahkamah sivil dah dapat tarikh bicara tapi next year,” tegas Puteri Sarah lagi.

Puteri Sarah memaklumkan dia sudah mendapat tarikh untuk mahkamah sivil berbicara pada tahun hadapan. Walaupun agak lama menunggu, dia tidak akan menyerah kalah untuk kes ini.

Di dalam komen statement yang dimuat naik Puteri Sarah di Instagram, ramai peminat yang menyokongnya sampai mahu boikot filem-filem Malaysia yang diterbitkan oleh suaminya, Syamsul Yusuf.

Sementara itu, ada juga mengatakan isu ini boleh dibuat pengajaran untuk yang suka ‘sondol’ suami orang dan memberi nasihat supaya berhati-hati selepas isu yang berlaku.


Lawat Tapak Sukan Asia 2018, Syed Saddiq ‘Tawan’ Hati Gadis Indonesia Pula

Menteri termuda yang mendapat perhatian ramai, YB Syed Saddiq baru-baru ini sempat berkunjung ke negara jiran, Indonesia untuk meninjau persiapan Sukan Asia 2018 dikatakan berjaya menawan hati gadis-gadis negara jiran.

Hal ini dipastikan dengan jumlah bilangan pengikut YB Syed Saddiq yang menunjukkan pertambahan kira-kira 100,000 pengikut baharu dalam masa sehari beliau di sana. Selain daripada meninjau persiapan Sukan Asia, beliau ke sana untuk mneyelesaikan isu keselamatan pemain bola sepak bawah 19 tahun berikutan provokasi penonton tempatan beberapa hari lepas.

Beliau mula mendapat perhatian masyarakat Indonesia apabila presiden negara Garuda tersebut, Joko Widodo memuat naik gambar beliau bersama YB Syed Saddiq di laman Instagram beliau. Gambar tersebut menerima likes terbanyak daripada gambar-gambar lain yang dimuat naik oleh Joko Widodo.

Anak muda yang bersama saya meninjau sejumlah venue Asian Games 2018 di Jakabaring Sport City, Palembang ini adalah Syed Saddiq Abdul Rahman. Ia Menteri Belia dan Sukan alias Menteri Pemuda dan Olahraga Malaysia. Usianya baru 25 tahun. Saya memanggilnya 'bro' Saddiq.

A post shared by  Joko Widodo (@jokowi) on Jul 14, 2018 at 6:49am PDT

YB Syed Saddiq juga sempat memuat naik video bersama presiden negara tersebut ketika mereka bersama-sama menaiki kereta dan turut mendapat perhatian rakyat Malaysia dan juga Indonesia.

Bersama Bapak Presiden @jokowi . . . Orangnya sangat baik dan senang didekati. . . He called me “bro” 😂✌🏻. We both stressed on the need to enhance bilateral relations among countries and to move forward as one. There will be bumpy roads but in the end, we are one ❤ . . Kita ke Palembang bersama untuk meninjau persiapan Sukan Asia. #YouthPower

A post shared by  Syed Saddiq (@syedsaddiq) on Jul 13, 2018 at 7:10pm PDT

Lihat sahaja gelagat gadis-gadis ini apabila beliau mengucapkan selamat tinggal.

Back to Malaysia 🇲🇾 Will be back in Indonesia for the Asian Games in August! Til next time Indonesia ❤

A post shared by  Syed Saddiq (@syedsaddiq) on Jul 14, 2018 at 6:37pm PDT


Siapa Sebenarnya Layak Guna Petak Parkir OKU

“Doktor, siapa sebenarnya yang layak guna petak parkir OKU?”

Saya dah pernah kemukakan soalan yang sama pada beberapa pegawai Jabatan Pengangkutan Jalan(JPJ), majlis-majlis perbandaran/ bandaraya berkenaan, tetapi tidak mendapat jawapan yang jitu.

Berdasarkan cebisan maklumat-maklumat yang saya dapat daripada mereka, saya dapat disimpulkan bahawa, jika pemandu OKU itu boleh mengemukakan dokumen-dokumen berikut, maka dia boleh menggunakan kemudahan petak parkir khas OKU.

3. Kenderaan berdaftar untuk kegunaan OKU (JPJ).

4. Pelekat OKU dipamerkan pada kenderaan (JPJ).

Kegagalan mengemukakan dokumen-dokumen tersebut sewaktu menggunakan petak parkir OKU pula boleh dikenakan kompaun.

Kuasa pengeluaran kompaun bagi penyalahgunaan petak parkir khas OKU pula adalah terletak di bawah bidang kuasa penguasa setempat, iaitu; Majlis Perbandaran/Bandaraya atau pemilik kawasan jika ia adalah parkir persendirian. Bukan bidang kuasa JPJ.

Oleh itu, sebarang laporan tentang penyalahgunaan kemudahan parkir khas OKU, hendaklah dibuat kepada pihak penguasa setempat untuk tindakan lanjut.

Saya berpendapat bahawa walaupun OKU secara umumnya layak menggunakan petak pakir khas ini, OKU yang mampu berjalan perlu mempertimbangkan niat menggunakan kemudahan tersebut kerana ia diutamakan kepada pemandu berkerusi roda. Ini pendapat peribadi saya.

Ada juga pihak yang mengutarakan kepada saya tentang kemusykilan mengenai kelayakan pemandu berupaya yang membawa penumpang OKU.

Saya faham masalah yang dihadapi oleh penjaga dan ibubapa kepada OKU. Terutamanya OKU berkerusi roda yang perlu pantauan setiap masa, contohnya; kanak-kanak cerebral palsy.

Jika OKU ini diiringi oleh 2 penjaga, bolehlah anak OKU bersama seorang pengiring diturunkan di “drop-off point”, kemudian pemandu pergi mencari petak parkir. Jika hanya ada seorang pengiring, pengiring ini perlukan petak parkir khas tersebut untuk menguruskan pemindahan (ingress/egress) OKU daripada kereta ke kerusi roda dan sebaliknya.

Adakah pengiring ini layak digunakan kemudahan ini?

Setakat ini, saya tidak berani memberi apa-apa komen atau jawapan. Saya masih mencari maklumat sahih berkenaan isu tersebut. Jika memang tiada garis panduan yang konkrit tentang kelayakan penggunaan petak parkir OKU, ada baiknya pihak KKM, JPJ, Majlis Perbandaran dan pihak-pihak yang terlibat duduk semeja dan berbincang agar teka-teki yang tiada jawapan jitu ini dapat diselesaikan.

Marilah menuju ke arah masyarakat yang lebih inklusif #inclusivesociety.

Borang dan syarat-syarat permohonan pendaftaran kenderaan dan pelekat pemandu OKU, boleh didapati di laman web rasmi Jabatan Pengangkutan Jalan(JPJ) Malaysia.

Jika ada mana-mana pegawai JPJ atau pihak berkenaan yang boleh bantu saya dapat maklumat sahih tentang isu ini, boleh PM saya.


Layan Internet Di Udara Secara Percuma Dengan Menjadi Ahli AirAsia BIG

AirAsia pada minggu ini telah mengumumkan mereka telah bekerjasama bersama pengeluar internet ROKKI untuk menawarkan pengalaman melayari internet di udara khusus buat ahli Ahli AirAsia BIG.

Melalui penawaran yang dibuat, para pengguna berpeluang untuk melayari internet hanya dengan login akaun BIG Member sejurus selepas servis ini ditawarkan di atas kapal terbang.

Servis ini yang ditawarkan ini dikhususkan buat mereka yang mahu melayari e-mail dan membaca mesej berbanding melayari media sosial memandangkan data yang ditawarkan sangat limited.

Berdasarkan servis yang ditawarkan internet percuma cuma ditawarkan buat ahli AirAsia BIG dengan quota sebanyak 2MB meliputi beberapa aplikasi permesejan terkemuka termasuk WhatsApp, WeChat dan LINE.

Setakat ini servis ini cuma ditawarkan dengan had kuota yang kecil. Mungkinkah selepas ini para pengguna berpeluang melayari internet dengan lancar dengan penawaran data tanpa had? Sama-sama kita nantikan.


Layanan Dua Darjat, Pelajar Matrikulasi Langgar SOP Kena Saman Tanpa Siasatan RM1,500

Semalam tular di media sosial kes membabitkan pelajar dipercayai dari Matrikulasi Perak disaman sebanyak RM1,500 oleh Kementerian Kesihatan Malaysia kerana tidak mengikut SOP COVID-19.

“Student matrikulasi Perak kena kurung for the whole semester but end up KKM masuk cafe pergi kompaun RM1.5k dekat student… KEPALA HOTAK DIA kitorang punya elaun pun 6 bulan RM1250 jeh hanat,” kata pengguna media sosial Nabil Amirul yang memuat naik video kejadian terbabit.

student matrikulasi perak kene kurung for the whole semester but end up kkm masuk cafe pergi kompaun RM1.5k dekat student… KEPALA HOTAK DIA @KKMPutrajaya kitorang punya elaun pun 6 bulan RM1250 jeh hanat… pic.twitter.com/XILpBnGQe2

Tidak lama selepas kes itu tular, @InjangNation, seorang pengguna Twitter berkongsi tangkap layar dipercayai dari salah seorang pelajar Matrikulasi Perak.

Difahamkan kes terbabit bermula apabila terdapat isu keracunan makanan di salah sebuah kedai makan yang terdapat di dalam institusi pendidikan terbabit.

Daripada isu keracunan makanan, ia bertukar menjadi isu yang lebih besar apabila para pelajar yang berada di situ di saman kerana tidak memakai pelitup muka.

“Nak dijadikan cerita, di orang datang kolej sebab kes food poisoning, sekali ramai pelajar kena compound tadi sebab tak pakai mask. RM1.5k weh, mana nak cekau duit.

“Kami student and tak pernah balik dah 4 month lebih almost 5 month. Takde contact luar. Lecturer and staff kolej je boleh keluar masuk. Asal KKM datang nak raid kes lain lepastu student kena tempias?” Kata kenyataan yang dikongsikan oleh akaun @InjangNation.

Namun melalui tangkap layar seterusnya oleh akaun yang sama, difahamkan bahawa pelajar terbabit sudah diberitahu lebih awal kedatangan pegawai KKM dan pihak KKM sendiri sudah memberitahu mereka bahawa perlu patuh kepada SOP yang telah ditetapkan.

— Noor Hisham Abdullah (@DGHisham) April 19, 2021

Isu ini juga telah mendapat perhatian Ketua Pengarah Kesihatan, Tan Sri Noor Hisham Abdullah. Dia berkata dalam ciapannya bahawa kes ini sudah di bawa ke pengetahuan Jabatan Kesihatan Negeri Perak dan siasatan segera sedang dijalankan.

“Siasatan segera sedang dijalankan oleh Jabatan Kesihatan Negeri Perak. Terima kasih atas aduan ini kepada KKM dan perkara ini akan diambil tindakan secepat mungkin. InshaAllah,” kata DG Hisham di laman Twitter.

Kes yang tular semalam ini telah berkembang kepada isu dua darjat. Satu isu yang lama sudah diperkatakan oleh rakyat Malaysia sejak SOP COVID-19 dikuatkuasakan dan saman dinaikkan daripada RM1,000 kepada RM10,000.

Para netizen di Twitter memberi perbandingan bagaimana kes-kes daripada kluster kayangan lepas tanpa usul periksa mahupun saman.

Manakala rakyat biasa yang kerja hariannya makan gaji dan mengharapkan ihsan orang lain disaman terus tanpa usul periksa atau dibuka kertas siasatan.

They're just students, not even working yet that staying inside the campus for around 5 month or even more. Plus, dengan xpernah outing lagi. Ik tht must follow the SOP but pls consider la kalau Menteri or artis ni confirm lepas or buka siasatan dlu.#KerajaanGagal https://t.co/JZwdnAAR5x

Perbandingan paling nyata bagi netizen adalah isu paling dekat dengan kita di mana selebriti Neelofa dengan terang lagi bersuluh melanggar SOP, tetapi pihak berkuasa tidak terburu-buru mengeluarkan saman malah memilih untuk menyiasat kes terbabit terlebih dahulu.

Selain itu juga beberapa menteri yang didapati melanggar SOP juga mendapat layanan yang sama apabila pihak berkuasa tidak meneruskan saman ke atas mereka.

“Negara kita sangat lucu, mereka boleh menyaman pelajar tetapi tidak [berani] menyaman ahli politik yang bebas bergerak ke mana-mana secara terbuka,” kata Suhana di dalam ciapannya.

Apa cerita ni?Tolong bantu saya mencari kesahihannya… https://t.co/oGddCSya1c

— Maszlee Malik 🇲🇾 (@maszlee) April 19, 2021

“Dah banyak kali sangat rakyat marhaen simply kena saman tapi kalau vvip menteri, tak kena apa apa pun. Beria la orang kecam tapi tak kena apa apa tindakan. Bulan puasa ni lagi makbul doa orang yang teraniaya,” tulis NajwaKhan di laman Twitter.

“Mereka hanya pelajar, bahkan belum bekerja lagi, [dan] tinggal di kampus selama sekitar 5 bulan atau lebih. Ditambah lagi dengan tak boleh keluar. Saya tahu SOP mesti diikuti, tetapi sila bertimbang rasa. Jika menteri atau artis ni confirm lepas atau buka siasatan dulu,” kata Howell.

Perkara ini juga telah mendapat perhatian dua bekas menteri yang nyata tidak berpuas hati dengan saman yang dikeluarkan kepada pelajar terbabit.

Please explain this @KKMPutrajaya https://t.co/exavCYCYtv

— Syed Saddiq (@SyedSaddiq) April 19, 2021

Dr Mazlee, bekas Menteri Pendidikan telah meminta bantuan orang ramai untuk mencari kesahihan laporan terbabit.

Manakala bekas Menteri Belia dan Sukan, Syed Saddiq pula mengkritik saman yang dikeluarkan kerana bersifat dua darjat.

“Kalau pelajar, tak perlu buka kertas siasatan. Kompaun terus. Dah banyak kali kita tegur perlaksanaan double standard macam ni. Apa salahnya tegur dulu sebelum kompaun? Apa yang susahnya?” Katanya dengan tegas di laman Twitter miliknya.

Situasi ini telah membuatkan kebanyakan rakyat Malaysia kecewa dan mengecam tindakan pihak berkuasa yang memilih bulu siapa yang patut disaman. Kebanyakan daripada mereka tidak berpuas hati dengan layanan dua darjat kepada mereka yang mempunyai kuasa dan wang.

Untuk rekod, sejak berita ini ditulis, hanya DG Hisham yang tampil kehadapan dan membuat kenyataan. Tiada apa-apa kenyataan daripada pihak Matrikulasi mahupun Kementerian Pendidikan mengenai kes terbabit.

Belum ada tindakan ke atas Neelofa dan PU Riz, pendakwa raya kembalikan kertas siasatan kepada polis. Klik pautan di bawah untuk membaca.

Belum Ada Tindakan Ke Atas Neelofa Dan PU Riz, Pendakwa Raya Kembalikan Kertas Siasatan Kepada Polis

Gara-Gara Selebriti Langgar SOP, Surat Pelepasan Negeri Diperketatkan Dengan Laporan Itinerari?

Kompaun Langgar SOP Dinaikkan Kepada RM10,000 Buat Netizen Berang Dan Tidak Puas Hati


6 Sebab Untuk Anda Tonton ‘Batman v Superman: Dawn Of Justice’

‘Batman v Superman: Dawn Of Justice’ akan ditayangkan di pawagam minggu hadapan dan semestinya filem ini dinantikan peminat komik seluruh dunia. Mana tidaknya, filem ini dikatakan akan menjadi titik permulaan untuk rangkaian filem-filem DC Universe yang akan muncul selepas ini. Yeah!

Sedikit plot berkenaan filem ini. Filem ini akan berkisar berkenaan kerisauan Batman tentang Superman, yang beliau rasa akan memberi masalah kepada umat manusia jika mereka terlalu bergantung kepada Superman. Kuasa yang dimiliki Superman sangat hebat, sehingga beliau dianggap seperti tuhan. Disebabkan perkara ini, mereka bertarung.

Saya tidak mahu bercerita lebih lanjut berkenaan plot filem ini. Nanti tak best sudah untuk dilayan di pawagam. Jadi di sini saya ingin berkongsi dengan anda 6 sebab kenapa anda perlu tonton ‘Batman V Superman: Dawn Of Justice’ ini.

Bagi yang belum lihat filem ‘Man Of Steel’, sila layan filem ini terlebih dahulu untuk lebih faham filem Batman v Superman ini nanti. Man Of Steel, karya gandingan Zack Snyder (Pengarah filem ‘300’) dan David Goyer (penulis skrip untuk ‘The Dark Knight’) berjaya membuat kutipan USD600 juta.

Semestinya kita boleh berharap filem ini tidak akan mengecewakan berdasarkan kredibiliti yang dimiliki oleh duo ini. Siapa yang pernah tengok filem ‘300’ dan ‘The Dark Knight’ pasti akan bersetuju.

Setelah gagal dalam wataknya sebagai Daredevil pada tahun 2003, inilah masanya untuk Ben menebus kembali kegagalannya setelah dipilih menjadi Bruce Wayne oleh Zack Snyder. Pada awalnya, Christian Bale dijangka untuk mengekalkan wataknya sebagai Batman tetapi beliau tidak berminat untuk projek ini. Ada sebab kenapa Bale tidak lagi mahu menjadi Batman. Nanti saya akan ceritakan. Agak mengecewakan kerana pasti lebih menarik jika Christian Bale kekal sebagai Batman.

Ianya bukan satu masalah besar kerana Ben sangat komited untuk watak ini. Batman dalam filem ini mempunyai persamaan dengan Batman karya Frank Miller di mana ianya bagus dan memberi karakter yang lebih ‘dark’ untuk Batman. Zack Snyder juga mahu memaparkan Batman sebagai seorang yang sudah berumur. Jadi dapatkan Ben Affleck menyinar dalam filem ini dan tidak dibayangi oleh Batman versi Christian Bale?

Dikhabarkan banyak watak DC Universe yang akan membuat kemunculan dalam filem ni. Tetapi yang sudah pasti, Wonder Woman akan muncul tetapi tidak lagi diketahui bagaimana watak Wonder Woman akan dimainkan dalam filem ini. Khabar angin kencang mengatakan Aquaman, The Flash dan Cyborg akan membuat cameo dalam filem ini nanti.

Kenapa ada ura-ura mengatakan akan munculnya watak DC Universe yang lain dalam filem ini? Kerana filem ini dijangka akan menjadi titik permulaan bermulanya The Justice League! Bagi yang tidak tahu, Justice League adalah rangkaian superhero melawan kejahatan yang berlaku di bumi. Justice League ini adalah sama konsep seperti The Avengers karya Marvel.

Kemunculan watak-watak ini dapat dijangka kerana Zack Snyder juga adalah pengarah filem untuk filem ‘The Justice League’ yang akan ditayangkan pada tahun hadapan. Jadi mungkin tuan pengarah mahu buat teaser sedikit untuk memberi keterujaan kepada peminat komik satu dunia.

January lalu, satu gambar Batman berdiri di tengah padang pasir telah keluar. Di padang pasir itu terdapat satu lambang Omega yang besar dan ia merupakan lambang untuk penjahat Darkseid. Darkseid adalah makhluk asing yang tidak boleh mati, pemimpin planet Apokolips dan merupakan musuh ketat kepada Superman. Tetapi trailer terbaru filem Batman vs Superman tidak memaparkan hint Darkseid ini.

Satu lagi musuh yang dikatakan bakal muncul adalah Doomsday. Doomsday dikatakan akan dihidupkan oleh Lex Luthor, menggunakan cebisan dari General Zod. Siapa General Zod ini? Kena tengok filem Man Of Steel dan anda akan kenal siapa General Zod. Mengikut komik, Doomsday adalah satu-satunya watak penjahat yang berjaya membunuh Superman. Jadi bagaimana Zack Snyder ingin menggunakan kedua-dua musuh Superman ini masih lagi misteri.

Jika mengikut kekuatan, Superman yang akan menang. Tetapi jika anda lihat trailer terbaru Batman vs Superman, anda akan nampak Superman terkejut dengan kekuatan yang ada pada suit Batman. Mungkin Batman akan menggunakan Kryptonite untuk melemahkan Superman dan memperolehi kemenangan?

Saya tidak akan pergi lebih mendalam berkenaan filem ini kerana tidak mahu menganggu mood anda untuk tonton filem ini. Minggu hadapan saya akan membuat review berkenaan filem ini. Sebelum tu, anda boleh layan trailer filem ini di Vocket TV. May the best man win!


Layari Media Sosial Baik Untuk Kesihatan Mental Jika Anda Penuhi Prasyarat Ini

Rakan-rakan mungkin selalu menerima nasihat tentang penggunaan Twitter, Facebook, WhatsApp dan Instagram. Ada yang kata bagus. Ada yang kata jangan guna terlalu lama, jangan obses padanya, dan begitu-begini.

Baru-baru ini Dr Peggy Kern, seorang Professor Kanan dari Universiti of Melbourne, Australia telah menemui beberapa dapatan menarik tentang tabiat pengguna media sosial.

Ringkasnya, menurut kajian beliau mengisi masa dengan Twitter, Instagram atau Facebook sebenarnya membantu seseorang yang bermasalah keresahan dan kesunyian sosial.

Rumusan tersebut adalah berdasarkan kaji selidik ke atas 70 orang pelajarnya. Apakah lagi penemuan-penemuan Dr. Peggy Kern dalam kajian itu? OK, izinkan saya senaraikan di sini ya.

1. Menurut beliau, bagi sesetengah orang media sosial berkesan menjadikan mereka rasa diraikan oleh orang di sekelilingnya. Mereka rasa diterima dan lebih gembira.

Ini kerana melalui ruang maya, seseorang yang bimbang untuk bersosial secara terbuka (mungkin pemalu, kurang keyakinan diri dan seumpamanya) boleh berhubungan dengan lebih selesa. Secara tidak langsung ia baik untuk kesihatan mental mereka.

2. Kajian tersebut dibuat secara perbandingan antara tahun 2005 dengan 2016. Ia meninjau berapa lama seseorang melayari media sosial, berapa ramai rakan media sosial mereka serta perasaan mereka terhadap penerimaan rakan-rakan tersebut.

3. Seperkara yang juga menarik dalam kajian ini adalah perbezaan tempoh melayari media sosial antara seseorang dengan seseorang yang lain tidak menunjukkan perbezaan ketara terhadap hasil kajian.

Maksudnya, sekejap sahaja layan Facebook pun OK. Tidak mesti lama-lama baru sel-sel otak berhubung.

4. Media sosial juga didapati berguna untuk mengetahui sama ada seseorang menghadapi masalah kesihatan mental tertentu. Kita boleh tahu seseorang sedang berkonflik, marah, putus cinta, kecewa dan sebagainya melalui status atau cara ia ditulis. Awas!

5. Dr. Kern juga tidak menafikan bahawa apabila seseorang beremosi negatif, tulisannya juga berlenggok jengkel. Misalnya, dalam keadaan marah, seseorang cenderung menulis perkataan dan ayat yang kasar, kritikan negatif, mencederakan perasaan orang lain dan seumpamanya.

6. Walaubagaimana pun kesan positif dan negatif yang timbul daripada media sosial, hakikatnya ia telah pun di tangan kita. Ia akan terus menjadi alat yang berguna untuk menghubungkan manusia dalam masa sebenar.

Misalnya seorang penulis jawa yang tinggal di persisiran pantai Mersing, Johor yang punya ramai kenalan di Liverpool.

1. Ketika marah (kerana membaca berita tertentu atau kerana insiden tertentu), kita disarankan supaya menangguhkan luahan rasa marah itu di Facebook.

Caranya sama ada menyimpan telefon pintar terus di dalam poket, atau tutup tetingkap Facebook di komputer, tarik nafas dalam-dalam dan bertenang (istighfar lebih baik).

2. Ketika terasa ingin menulis sesuatu di Facebook, saya selalu cuba ingat pesan guru supaya berikan 7 sebab kukuh mengapa status itu perlu ditulis (dan ini yang selalu gagal saya turuti).

3. Facebook menyediakan butang ‘sunting’ dan ‘padam’ pada tepi status yang kita tulis, untuk kita ubah suai ayatnya atau padam sebarang status yang kita tulis.


#EveryOneCanSell Merupakan Inisiatif Terbaru Lazada Dalam Membantu Para Peniaga

Sebut sahaja Lazada pasti ramai yang cukup faham mengenai platform ini. Menawarkan pelbagai barangan serta promosi yang kerap dijalankan antara yang menjadi objektif utama Lazada. Tidak hanya menjadi pilihan para pembeli, Lazada turut berjaya menjadi platform terbaik buat para peniaga juga.

Dalam usaha untuk memantapkan lagi platform mereka sekaligus membantu para peniaga, Lazada pada hari ini secara rasminya telah bekerjasama bersama beberapa syarikat gergasi di Malaysia. TM, Maybank, SSM dan SME Corp antara bakal bekerjasama bagi menjayakan program yang dinamakan sebagai #EveryOneCanSell.

Melihat kepada gabungan kelima-lima syarikat ini, kami berpendapat idea atau program #EveryOneCanSell ini seharusnya menjadi rebutan para peniaga berdasarkan apa yang ditawarkan. Pengguna berpeluang untuk mendapatkan latihan menjual produk di SME Corp, membuat pinjaman melalui Maybank serta memajukan bisnes daripada persendirian kepada Sdn Bhd melalui SSM.

Ketika ini, program ini sedang mencari sebanyak 50,000 peniaga yang berminat untuk menjadi sebahagian daripada program #EveryOneCanSell. Buat anda yang berminat untuk menyertai, anda boleh layari ke laman web rasmi EveryOneCanSell atau klik disini.


Lazada ‘Flash Sale’ Tawarkan Sony PS4 Dengan Harga Serendah 50 Sen Sahaja

Lazada kembali lagi dengan promosi terhad yang membuatkan orang ramai teruja. Pada kali ini, Lazada telah menawarkan konsol kesukaan ramai iaitu Sony PlayStation 4 dengan harga yang tidak masuk akal.

Melalui kempen Onederful Wallet anda berpeluang mendapatkan Sony PS4 dengan harga serendah RM0.50 sahaja. Murah bukan? Kempen Lazada Wallet ini sudahpun berlangsung dan bakal berakhir 2 Mac ini. Para pemenang Sony PS4 dengan harga tidak masuk akal ini bakal dimaklumkan pada seterusnya.

Setakat artikel ditulis, sudah lebih 6,000 penyertaan telah diterima dalam usaha untuk merebut konsol yang ditawarkan dengan harga 50 sen ini. Apa tunggu lagi? Buat anda yang ingin mencuba nasib mendapatkan Sony PS4 dengan harga rendah anda boleh klik di sini untuk mendapatkannya.

Lazada pada bulan lalu turut menawarkan Sony PlayStation dengan hargan serendah RM799 sahaja. Harga yang masih berbaloi dimiliki berdasarkan penawaran game sedia ada.

Sony PlayStation 4 Sedia Untuk Dimiliki Dengan Harga Serendah RM799 Sahaja

Sony Berdepan Masalah Untuk Jual PS5 Pada Harga Yang Mampu Milik